Оилавий мол-мулк - Онлайн савол-жавоб\n20 Сен, 17\nМен биринчи оилам билан бундан 25 йил муқаддам ажрашганман. Лекин биринчи оиламдан олти нафар фарзандим бор, икки нафар қиз ва турт нафар ўғил. Икки нафар қизимни турмушга чиқардим. Турт нафар ўғилларимни уйлантирдим. Уларнинг ҳаммасига алоҳида-алоҳида уй-жой қилиб бердим. Ҳаммаси ўзларига тегишли бўлган уйларда яшашади.\nОтамга тегишли бўлган кўп қаватли уйлардаги хонодонда иккинчи оилам ва бир қизим билан бирга яшар эдик. Отам 1998 йилда вафот этган. Шу хонадонни Отам вафотидан кейин ака-укаларимнинг розилиги билан қонунда белгиланган тартибда ўзимнинг номимга мерос сифатида хужжатлаштириб хусусий мулк қилиб олганман.\nМен биринчи оилам билан ажрашганимдан сўнг иккинчи оиламга уйландим. Иккинчи оиламдан бир нафар қизим бор. Уни ҳам турмушга чиқардим. У ҳам ўзларига тегишли бўлган уйида яшайди.\nҲозирги вақтда мен ва иккинчи оилам менга отамдан мерос бўлиб утган кўп қаватли уйлардаги хонодонда фақат иккаламиз яшаймиз. Улим хақ. Мен ҳам эртами кечми бу дунёни тарк этаман. Мен утгандан кейин фарзандларим ўртасида уй талаш-жой талаш бўлиб, бир-бирлари билан жанжаллашиб, бир-бирлари билан юз кўришмас бўлиб кетмаслиги учун шу хонадонни иккинчи оиламга хусусий мулк қилиб ўтказмоқчиман. Нима бўлганда ҳам биринчи оиламдан бўлган фарзандларим менинг тириклигимда менинг қароримга қаши бораолмайди. Лекин мен утгандан кейин улар иккинчи оиламга тазийқ ўтказиб уйга давогар бўлиши мумкин. Қонуний шундай йўл топишим керак-ки, улар ҳеч қачон иккинчи оиламга хусусий мулк қилиб ўтказиб берган хонадонимга давогар бўлаолмасин. Сизларга ушбу мактубни ёзишдан олдин кўп вариантларни ўйлаб кўрдим. Сизлардан илтимос! Менга энг қонуний маслаҳат беринг! Мен қуйидаги вариантларнинг қайси бирини қўлласам тўғри йўл тутган бўламан:\n1. Меросдан маҳрум қилиш-бу вариант жуда оғир ва жуда қийин. Бу вариантни қабул қилиб бўлмайди деб ўйлайман.\n2. Хонадонни иккинчи оиламга хадия қилиш-бу вариантда кейинчалик мерос хуқуқи вужудга келиши мумкин. Бу вариантни қабул қилиб бўлмайди деб ўйлайман.\n3. Иккинчи оилам билан қонуний ажрашиш ва ундан кейин хонадонни унга “Олди-сотди шартнома” асосида расмийлаштириб бериш. Шу йўл энг тўғри йўлми?\n4. Бошқа вариантлар ҳам борми?\nРуҳан сиқиляпман! Оилавий муаммо маслаҳат беринг\nOilamda muammo bo'lyapti nima qilay\nERIM VAFOT ETGAN...\nO'qimagan yigitga o'qimishli qiz turmushga chiqadimi ?\nShavkatbek жавоб берди 200\nАссалому алайкум! Ака Сизни ҳолатингизда икки хил вариант бор.\nбиринчиси васиятнома ёзиб қолдириш. Сиз нотариус орқали ўз вафотингиздан кейин ўзингизга тегишли бўлган уй-жой кимга тегишли бўлишини аниқ кўрсатган ҳолда васиятнома ёзасиз. Унинг бир нусхаси Сизда иккинчи нотариусда сақланади. вафотингиздан 6 ой ўтиб, васиятномада кўрсатилган меросхўргина унга эгалик қилиш ҳуқуқини қўлга киритади ва ҳеч ким даъво қилиш ҳуқуқига эга бўлмайди.\nИккинчи вариант хадя шартномаси асосида мулкни рафиқангиз номига расмийлаштириш. бу ҳолда нотариусга биргаликда мурожаат қиласиз ва хадя шартномасини имзолаб, мулкни ўз номингиздан рафиқангиз номига ўтказиб берасиз.\nҲар иккала ҳолатда ҳам сизнинг вафотингиздан кейин биринчи оилангиздан кўрган фарзандларингиз мерос талаб қилиш учун қонуний ҳуқуқга эга бўлмайдилар. Фақат уларнинг бир-биридан фарқи васиятнома фақат Сизнинг вафотингизга 6 ой тўлгачгина кучга киради ва шундан кейингина рафиқангиз мулкга эгалик қилиши мумкин. Хаётлик чоғингизда унга ўзингиз эгалик қиласиз ва фикрингиз ўзгарган тақдирда васиятномани бекор қилиб бошқа васиятнома ёзишингиз мумкин бўлади. Хадя шартномаси эса нотариал тасдиқланган вақтдан бошлаб кучга киради ва рафиқангиз унга Сиз ҳаётлик чоғингизда ҳам эгалик қила олади. Агар мулкни рафиқангизга бериш фикридан қайтган тақдирингизда ҳам унинг розилигисиз ўз номингизга (ҳатто уни ўзингиз хадя қилган бўлсангиз ҳам) қайтариб ололмайсиз.\nРустамжон жавоб берди 0\nАссалому алайкум мени онамни номида 0,16 га ер участкаси бор шу ер участкасини 4 та фарзандига хадия килиш йули билан булиб бермокчи кандай хадия шартномаси мазмуни кай тарзда тузилишига намунавий ёрдам беришингизни илтимос килардим олдиндан рахмат.


Тошкентнинг Оққўрғонида от тойчоғи билан ўғирлаб кетилди\n17:04 / 31.07.2015\nТошкент вилоятининг Оққўрғон туманида истиқомат қилувчи Жонузоқ Хурсандовга тегишли 4 ёшли чопағон байтал ва унинг тойчоғи ўғирлаб кетилди. ИИВ матбуот хизматининг маълумот беришича, жониворлар далада бойлаб қўйилган ва қаровсиз қолиб кетган.\nШундан сўнг уларнинг эгаси тегишли идорага мурожаат қилди. ИИБ тергов бўлими бошлиғи, подполковник Шавкатжон Акрамов бошчилигидаги тезкор тергов гуруҳи олиб борган ишлар давомида ушбу жиноятни содир этишда гумон қилинган тўрт киши сўроқ қилинди. Маълум бўлишича, улар байталнинг кўпкаридаги иштирокини кўриб, маст ҳолда уни ўғирлашга ва қимматга сотишга келишиб олишган. Отлар из қолдирмаслиги учун уларнинг туёқларига мато боғланган.\nОтлар эгаларига қайтарилиб, жиноятчилар судга тортилди.


ЕЛда Коутиньо ҳафтанинг энг яхши футболчиси » Скачать музыку бесплатно новинки музыки 2016-2017\nЕЛда Коутиньо ҳафтанинг энг яхши футболчиси\nКомментариев: 0 Просмотров: 143 Дата: 19-03-2016, 12:24 Хабарингиз бор, кеча ЕЛда нимчорак финал жавоб баҳслари бўлиб ўтди. Унда бир қизиқарли учрашувлар ўтказилди. Ўз навбатида кейинги босқичга йўл олган 8 жамоа номи маълум бўлган. Қолаверса, бир неча дақиқа олдин ЕЛ чорак финалига қуръа ташлаш маъросими ҳам бўлиб ўтди.УЕФА расмий сайти эса ҳар турдан сўнг ҳафтада энг яхши футболчини аниқлаб боради. Бу гал эса “Ливерпуль” ярим ҳимояичиси Фелиппе Коутиньо энг яхшиси деб топилди. - деб хабар бермоқда Stadion.uz нашри.


Маълумотларга кўра, 2018 йилда жаҳон бўйича саратон касалликлари билан оламдан ўтганлар сони 9,6 миллионни ташкил этган.\nЎқитувчилар учун эълон қилинган махсус акцияга Chevrolet Nexia ва Chevrolet Cobalt моделлари ҳам қўшилди\nUzAuto Motors компанияси кўплаб талаб ва истакларни инобатга олиб, Ўқитувчи ва мураббийлар куни арафасида эълон қилинган акциядаги автомобиллар моделлари қаторини Chevrolet Nexia ва Chevrolet Cobalt автомобиллари билан тўлдираётгани ҳақида эълон қилди.\nЎқитувчи ва талабалар учун байрам туҳфаси\nГулистон давлат университетида 1 октябрь – Ўқитувчи ва мураббийлар куни ҳамда Ишлаб чиқариш технологиялари факультети ўқув биносининг тантанали очилиши қўшалоқ байрам тарзида кенг нишонланди.\nЭнг моҳир мерганлар ғолиб бўлди\nҚизилтепа туман ўқув-спорт техника клубида пневматик қуролдан ўқ отиш бўйича мусобақа ўтказилди.\nСектор раҳбарлари ёш ўқитувчилар билан учрашди\nЖиззах шаҳридаги Ёшлар инновацион марказида 1 октябрь – Ўқитуви ва мураббийлар куни муносабати билан сектор раҳбарлари ёш ўқитувчилар билан учрашди.\nЭҳтиёт бўлинг болалар!\nЎзбекистон мудофаасига кўмаклашувчи “Ватанпарвар” ташкилоти Қизилтепа тумани ўқув спорт-техника клуби томонидан “Турнача” болалар боғчасида йўл ҳаракати қоидалари бўйича “Йўл қоидаси – умр фойдаси” мавзусида тарғибот тушунтириш тадбири ўтказилди.\nЎқитувчилар оиласи - энг ибратли оила!\nЎзбекистон Республикаси Вазирлар Маҳкамаси ҳузуридаги «Оила» илмий-амалий тадқиқот маркази Қорақалпоғистон Республикаси бошқармаси томонидан ўтказилган «Ибратли оила» кўрик-танловида Кегайли тумани «Ақтуба» овул фуқаролар йиғинидан Жалоловлар оиласи ғолиб бўлди.\nСайлов жараёнини ёритишда журналистларнинг ўрни\nПартияларнинг сайловолди тарғибот тадбирлари қандай ёритилиши керак?\nБола дунёга келганда аввал итни танийди. Бу беозор кучукчалар чақалоқдан ортиб қолган таомларни еб, болалар билан бирга ўсади, улғаяди, унинг содиқ дўстига айланади.\nУстоз ва мураббийлар доимо эътиборда\nҚизғин ва савол жавобларга бой тарзда ўтган давра суҳбати, айниқса, халқимизнинг севимли актёрлари томонидан ижро этилган шеърлар ҳамда саҳна кўринишлари барча иштирокчиларда катта таассурот қолдирди.\nАрнасойлик фермер пахта сотиш шартнома режасини бажарди\nЖиззах вилояти Арнасой туманидаги “Кўчаров Бегзод чорваси” фермер хўжалиги давлатга пахта сотиш шартнома режасини бажарди.\nСенатор ва чемпион – сирдарёлик ўқувчилар ҳузурида\nГулистон шаҳридаги Ҳалима Худойбердиева номидаги она тили ва адабиёт фани чуқурлаштирилиб ўқитишга ихтисослашган мактаб-интернатида Ўзбекистон Республикаси Олий Мажлиси Сенати аъзоси Улуғбек Сотиболдиев, Ширин шаҳридаги 3- умумий ўрта таълим мактабида Олимпияда ва Жаҳон чемпионати совриндори, иқтидорли боксчи Бектемир Мелиқўзиев сирдарёлик ўқувчиларга маҳорат дарсларини ўтаб берди.\n1918 йилда фидойи маърифатпарвар Мунавварқори Абдурашидхонов ташаббуси билан Туркистон халқ миллий дорилфунуни сифатида фаолият бошлаган Ўзбекистон Миллий университети бу йил бир юзи бир ёшни қаршилади.\nУй ҳайвонларини кўчада олиб юриш қоидаларини биласизми?\nТасаввур қилайлик, зотдор ит ёки мушук билан сайрга чиқдик.\nСамарқандда бир гуруҳ фаоллар “Маҳалла ифтихори” кўкрак нишони билан тақдирланди\nСамарқанд вилояти ҳокими Э.Турдимов ушбу мукофотларни ўз эгаларига тантанали равишда топширди.


Унисига ҳам – алҳамдулиллаҳ, бунисига ҳам… | Azon.uz - Ахборот-таҳлилий портал\n1315 12:00 19.05.2020\nМазҳаббошимиз, буюк имом Абу Ҳанифа раҳимаҳуллоҳ тонгдан пешин вақтигача талабаларга масжидда дарс берардилар.\nКунларнинг бирида одатдагидек дарс бериб турсалар, бир хабарчи саросима билан масжид эшигини олдига келиб, “Эй Абу Ҳанифа! Денгизда кемангиз чўкиб кетибди” деб хабар берди. Ул зот озгина муддатдан сўнг "Алҳамдулиллаҳ" дедилар ва дарсни давом эттирдилар. Бироз вақт ўтгач, хабарчи хурсанд ҳолда масжид олдига келиб: “Эй буюк имом! Хабар янглиш экан, чўккан сизники эмас, бошқанинг кемаси экан” деди. Мазҳаббошимиз эса яна "Алҳамдулиллаҳ" деб, дарсни давом эттирдилар.\nДарс ниҳоясига етди. Ҳар икки хабарга ҳам Аллоҳ таолога ҳамд айтилганидан таажжубланган хабарчи: “Эй буюк имом! Ҳар икки хабарни эшитганингизда ҳам Аллоҳга ҳамд айтдингиз, бунинг ҳикмати нима?” деб сўради.\nМазҳаббошимиз Нўъмон ибн Собит роҳимаҳуллоҳ эса унга қуйидагича жавоб бердилар: “Сен кеманг ғарқ бўлди деб хабар келтирдинг, мен қалбимга назар солдим: унда дунё молини қўлдан кетгани учун ҳеч қандай маҳзунлик топмадим, шу сабабли Аллоҳ таолога ҳамд айтдим. Қалбимни Ўзидан бошқаси учун маҳзун қилмагани учун шукр қилдим. Кейин ғарқ бўлган кема меники эмаслигини айтган вақтингда ҳам шундай қилдим. Қалбимда дунёга эга бўлганим учун хурсандчилик борми, деб назар солдим. Ҳеч қандай севинч йўқ эди. Шунда эй Роббим! қалбим Сендан бошқаси учун севинмади, Сенга ҳамдлар бўлсин деб шукр қилдим”.\nБир қалбга икки муҳаббат сиғмайди, азизлар! Қалбларимиз фоний нарса учун эмас, Боқий Аллоҳ учун севинсин ва маҳзун бўлсин.\nМуҳаммад Амин Қобилжонов,\nОлтинкўл тумани Миробод ҳожи масжиди имом-хатиби.\nАллоҳнинг марҳамати Махсус Абу Ҳанифа Мақолалар Илм иймон\n1541 03:40 14.05.2020\nАгар нафас олиш ўзимизга қолса...\n825 05:44 02.05.2020


Шавкат Мирзиёев Қозоғистон халқини Остона шаҳри юбилейи билан табриклади - Халқ сўзи\nШавкат Мирзиёев Қозоғистон халқини Остона шаҳри юбилейи билан табриклади\n08:21 07 Июль 2018 Сиёсат\n6 июль куни Қозоғистон пойтахтидаги Мустақиллик саройида Остона шаҳрининг 20 йиллигига бағишланган тантанали тадбир бўлиб ўтди.\nПрезидент матбуот хизмати хабарига кўра, Ўзбекистон раҳбари ушбу тарихий сана билан Қозоғистон халқи ва Президент Нурсултон Назарбоевни табриклади.\n«Остона шаҳри янги, мустақил ва изчил ривожланаётган Қозоғистоннинг ёрқин тимсолидир. Унинг қиёфасида қозоқ халқининг бой маданияти ва анъаналари, замонавий архитектура ютуқлари мужассам. Бу шаҳар йирик иқтисодий ва молиявий марказ, халқаро форум ва учрашувлар учун қулай майдон ҳамдир», деди Шавкат Мирзиёев.\nМаълумки, 1994 йил 6 июлда Қозоғистон Олий Кенгаши мамлакат пойтахтини Олмаотадан Оқмолага кўчириш тўғрисида қарор қабул қилган. 1997 йил 10 декабрда Президент Нурсултон Назарбоевнинг фармонига мувофиқ Оқмола шаҳри Қозоғистон Республикасининг пойтахти деб расман эълон қилинган. 1998 йил 6 май куни Оқмола шаҳрининг номи Остона деб ўзгартирилган. 2008 йили қабул қилинган қонунга мувофиқ «6 июль – Пойтахт куни» давлат байрами этиб белгиланган.\nПрезидент Шавкат Мирзиёев 2017 йил 22-23 март кунлари Остонага давлат ташрифи билан келган эди. Давлат раҳбари ушбу шаҳарда ўтказилган Шанхай ҳамкорлик ташкилоти ва Ислом ҳамкорлик ташкилоти саммитларида ҳам иштирок этди.\nШавкат Мирзиёев 2017 ноябрда Самарқандда ўтган «Марказий Осиё: ягона тарих ва умумий келажак, барқарор ривожланиш ва тараққиёт йўлидаги ҳамкорлик» мавзусидаги халқаро конференцияда минтақа мамлакатлари раҳбарларининг учрашувини ташкил этиш ташаббусини илгари сурган эди. Расмий Остона бу таклифни биринчилардан бўлиб қўллаб-қувватлади. Жорий йил 15 март куни Остона шаҳрида Марказий Осиё давлатлари раҳбарларининг биринчи маслаҳат учрашуви бўлиб ўтди.\n«Тантанали маросимда мамлакатимиз санъат усталари томонидан ҳам куй-қўшиқлар, рақслар ижро этилди. Байрам тадбири халқларимиз дўстлиги, маданий яқинлигини яна бир ифодаси бўлди», дейилади президент матбуот хизмати хабарида.


Жерар Депардье: “Ўзбекистон мусулмон дунёси учун инсонпарварлик ривожланиш моделининг пойдеворини қўймоқда”\nФан ва техника / Хориж / Юртимизда A A A\nТаниқли француз актёри Жерар Депардье Тошкентдаги Ислом цивилизацияси марказига ташриф буюрди.\nМашҳур француз актёри Жерар Депардье Ўзбекистон ҳақидаги ҳужжатли фильмни суратга олиш ишлари учун Тошкентга келди. Актёр Ислом цивилизацияси марказига ташриф буюриб, унинг қурилиш жараёнлари билан танишди. Бу ҳақда «Ўзбеккино» миллий агентлиги хабар берди.\n«Мен ушбу марказни барпо этиш ташаббуси билан чиққан мамлакатингиз президенти Шавкат Мирзиёевнинг ушбу ёндашувига қўшиламан. Мамлакатингизда ушбу муқаддас динни инсонпарварлик қадриятларнинг диққат маркази сифатида улуғлайдилар ва бу буюк эътиқодни зўравонлик ва қон тўкиш билан тенглаштирганларни қоралайдилар. Бугунги кунда кўплаб экспертларнинг таъкидлашича, Ўзбекистон мусулмон дунёси учун инсонпарварлик ривожланиш моделининг пойдеворини қўймоқда. Бу ҳақиқатан ҳам, тарихий лаҳзалардир», - дея ўз фикрларини билдирди Депардье.\n«VIII асрдан бери бу ерда ноёб интеллектуал муҳит яратилган. Математика, тиббиёт ва умуман барча фан соҳаларида катта ютуқларга эришилди. Илоҳиётга ҳам кам эътибор берилди. Энг нуфузли ҳадислар тўплами - Пайғамбарнинг ҳикматлари - Имом Муҳаммад ал-Бухорий томонидан тузилган. Нақшбандийнинг энг катта суфийлик нишони (замонавий Ўзбекистон ҳудудида пайдо бўлган – таҳрирчи изоҳи ) бутун Евросиё бўйлаб - Болқондан Индонезияга қадар тарқалган. Кўплаб таниқли буюк олимлар Мовароуннаҳрда яшаб келганлар, жумладан, Ислом илмининг «олтин даври»да - IX-XI асрларда Ўзбекистонда. Европа дунёсининг ҳеч бир мамлакати бундай илмий марказ билан фахрлана олмайди. Бу Ислом маърифат ғояларини тарғиботчиси эканлигининг яққол белгиси эмасми?» - деб хулоса қилди Депардье.\nҚурилаётган Ислом цивилизацияси маркази ҳақида гапирганда, актёр ушбу марказ Ислом динини эътироф этган халқларнинг энг бой меросини асраб-авайлаш, ўрганиш ва оммалаштириш ва бошқа динларни ҳурмат қилишда ўз ҳиссасини қўшишига ишонч билдирди.\nКиритилди: 18:31 07.11.2019. Ўқилди: 1350 марта. Фикрлар сони: 0 та.


ҳаж - «Ҳаж» сўзи луғатда «улуғ нарсани қасд қилиш»га ишлатилади. Ислом шариатида: Ҳаж – махсус маконда, махсус амаллар билан махсус ибодатни адо этишдир. Махсус замон. Ҳаж фақат махсус вақтда адо қилинади. Хусусан, унинг бош рукни Арафотда туриш Зулҳижжа ойининг тўққизинчи куни бўлиши шарт. Бошқа вақтда ҳар қанча турса ҳам ҳаж ҳисобланмайди. Махсус макон. Ҳаж ибодатини адо этиш учун Аллоҳ таоло томонидан ирода қилинган маконлар: Масжидул Ҳаром, Арафот, Муздалифа, Мино каби жойлар махсус макондир. Бошқа жойларда бу ибодатларни адо этиш мумкин эмас. Махсус амаллар. Бунда эҳром, Каъбани айланиб тавоф қилиш, Сафо ва Марва орасида саъйи қилиш, Арафотда туриш, Муздалифада тунаш, шайтонга тош отиш каби амаллар кўзда тутилган.


Google ўз фойдаланувчилари харидларини оффлайн кузатади\n18:40 / 24.05.2017\nGoogle корпорацияси фойдаланувчиларининг интернетдаги фаоллигини кузатиб, уларнинг танловларига доир ахборотни йиғади. Фойдаланувчининг сайтларда қандай рекламаларни кўриши унинг қидирув тизимида нималарни излаши ва қандай товарларни харид қилишига боғлиқ. Бироқ энди интернет-гигант бу тажрибани жаҳон "ўргимчак тўри"дан ташқарида ҳам қўллашга қарор қилди - бундан кейин Google нафақат онлайн маълумотларни, балки оффлайн-харидларга оид хабарларни ҳам тўплайди.\nCNN телекомпаниясида хабар қилинганидек, бу корпорацияга фойдаланувчи тармоқдаги реклама банеридаги хабардан кейин кўчадаги дўкондан у ёки бу товарни харид қилдими ёки йўқ - шуни аниқлашга ёрдам беради. Google'нинг АҚШнинг кредит ва дебет карталарини ишлаб чиқарувчи етакчи молиявий компаниялари билан тузган шартномаси туфайли шундай имконият пайдо бўлди.\nШартномага мувофиқ, Америка фуқароларининг тахминан 70 фоиз транзакциялари ҳақидаги шифрланган маълумот Google'га келиб тушади, шундан сўнг автоматик равишда тармоқдаги реклама эълони кликлари билан таққосланади. Шу тариқа, Google AdWords реклама сервисидан фойдаланувчи компания мижознинг товарни қўлга киритишга оид қарорига рекламанинг таъсири бўлдими ёки йўқ - билиб олиши мумкин.\nАвваллари бундай маълумот фақат интернет-савдода қўлланарди. Фойдаланувчи онлайн ҳеч нарса харид қилмаса, реклама берувчилар унга кетган пулни бежиз сарфланган деган хулосага келишарди.\nКорпорацияда таъкидланишича, бундай тажриба фуқаролар ҳаётига ҳеч қандай таҳдид солмайди.


Исроил Гран-приси. Мезбонлар медаллар жамғариш бўйича якка пешқадам! / Olamsport.com\nИсроил Гран-приси. Мезбонлар медаллар жамғариш бўйича якка пешқадам!\nХабар берганимиздек, Тель-Авив шаҳрида дзюдо бўйича соврин жамғармаси 100 000 АҚШ долларини ташкил қилган Исроил Гран-приси якунланди.\nМедаллар жамғариш бўйича исроиллик дзюдочиларга тенг келадиган рақиб топилмади. Мезбонлар жами 4та олтин, 2та кумуш, битта бронза медали билан норасмий умумжамоа ҳисобида биринчи ўринни эгаллашди. Улар ҳисобида яна биттадан бешинчи ва еттинчи ўринлар ҳам бор.\nИталия ва Франция терма жамоалари 2тадан олтин медални қўлга киритишди. Кумуш медаллар сони 3та бўлгани учун италияликлар иккинчи поғонадан жой олишди. Косово, Озарбайжон, Беларусь, Словения, Бельгия ва Швеция терма жамоалари бир нафардан Гран-при чемпионига эга бўлишди. Жами 23 давлат спортчиларига уйга камида битта бронза медали билан қайтиш насиб этди.\nЎн саккиз нафар спортчи билан иштирок этган Ўзбекистон терма жамоаси иккита бешинчи ва битта еттинчи ўрин билан умумжамоа ҳисобида 24-поғонадан жой олди. Йигирма битта мамлакат дзюдочилари биронта ҳам ўринга эга бўлишмади.


Ўзбекистонда жосусликда айбланиб қамалган Ўзбекистон Мудофаа вазирлиги собиқ ходими Эркин Мусаев 11 августда озод этилган. Бу ҳақда Париждаги Марказий Осиёда инсон ҳуқуқлари ташкилоти раҳбари Надежда Отаева маълум қилди. Мудофаа вазирлиги Ташқи иқтисодий алоқалар бош бошқармасининг собиқ бошлиғи, подполковник Мусаев 2006 йилда давлатга хоинлик қилиш ва жосусликда айбланиб 15 йилга қамалганди.\nФранциядаги Марказий Осиёда Инсон ҳуқуқлари ташкилоти раҳбари Надежда Отаеванинг айтишича, Мусаев 11 августда озод этилган.\n- Ҳозиргина Мусаевнинг яқинларидан унинг озод этилгани ҳақда хабар топдик. Мунтазам қийноқларни бошдан кечирган Мусаев Бекободдаги қамоқдан кеча озод этилган. Бундай хушхабарлар кўп бўлишини тилаб қоламиз, чунки яна кўплаб адолатсиз қамалганлар қамоқда қолмоқда, - деди Надежда Отаева Озодлик билан суҳбатда.\nУнинг қариндошлари Мусаев иқрорномага оиласини тинч қўйиш шарти билан имзо чекишдан олдин у бир ой давомида кундалик калтакланиш, тунги сўроқлар ва оиласига бўлган таҳдидлардан азият чекканини сўзлаб берган.\nЎзбекистон Мудофаа вазирлигига физик олим Қодир Ғуломов раҳбарлик қилган пайтда Мусаев вазирликнинг Ташқи иқтисодий алоқалар бош бошқармасининг бошлиғи лавозимида ишлаган.\nУ 2006 йилда давлатга хоинлик қилиш ва жосусликда айбланиб маҳкамага тортилган ва 15 йилга қамалганди.\n2006 йил Ўзбекистон Ҳарбий маҳкамаси, уни давлат сирларини ошкор қилиш ва ўз мансабига совуққонлик билан ёндашишда ҳам айблаган.\nБМТ Эркин Мусаевнинг устидан маҳкама адолатсиз бўлгани ҳақида баёнот берганди.\nШу йилнинг апрел ойида Ўзбекистонда жосусликда айбланган яна бир собиқ зобит Александр Макеевнинг озод этилгани ҳақда Озодлик хабар берган эди.\n2005-2010 йилларда Ўзбекистон Мудофаа вазирлигининг бир неча юқори мартабали мулозимлари, улар орасида генераллар ҳам бор, АҚШ фойдасига жосуслик қилганликда айбланиб, маҳкамага тортилгани маълум.


"Реал" Роберто Карлосни қандай қўлга киритган ёхуд футболчи алмашамизми? / CHAMPIONAT.asia\n"Реал" Роберто Карлосни қандай қўлга киритган ёхуд футболчи алмашамизми?\n06 июн 20:50\nТеглар : "Барселона" Арсенал"Ливерпуль""Челси""Манчестер Юнайтед ПортуБенфика"Реал Мадрид""Интер"ФутболЮвентусМилан\nЖамоалар янги футболчини нафақат сотиб олишлари, балки ўз ўйинчиларига алмашишлари ҳам мумкин.\nИван Саморано – Роберто Карлос + 15 млн евро, "Реал" — "Интер"\nФутбол тарихидаги энг яхши чап қанот ҳимоячиларидан бири "Реал"га тасодифан бориб қолади. "Интер" нима қилиб бўлса ҳам Саморанони қўлга киритишни истарди. Трансфер нархини тушириш ниятида келишувга ҳужумга ўтиб кетаверадиган ёш бразилиялик ҳимоячини қўшади. "Реал"да Карлос эркинликка эришди ва ўз иқтидорини тўлиқ намоён қилди. Саморано эса Италияда нафақат кутилган ўйинни, балки Испанияда кўсартганини ҳам намойиш қила олмайди. Орадан бир йил ўтиб миланликлар бошқа "тўққизлик"ни сотиб олишади – Роналдо.\nГенрих Мхитарян – Алексис Санчес, "Манчестер Юнайтед" — "Арсенал"\nБироз тушунарсиз келишув. Мхитарян Моуринью билан келишолмасди, унинг агенти – Мино Райола эканлигини инобатга олсак, бундай келишмовчиликлар тезда жамоатчилик муҳокамаси марказида бўларди. Бироқ "Арсенал"ни бир ўзи олға тортиб чарчаган Санчесга алмашув, ҳаммасини баттар ёмонлаштирди. Санчес "Манчестер Юнайтед"да катта маош олди (ҳафтасига 500 минг. евро), буни кўрган бошқа футболчилар ўзларининг ҳам маошларини оширишни талаб қилишди. "Қизил иблислар" футболчини ижарага бериб ҳам қутилишмади. "Интер"да тўп тепаётган чилиликнинг ойлигини ярмидан кўпроғини ҳамон "Юнайтед" тўлайди. Мхитарян ҳам "Арсенал"да у қадар зўр ўйнаб кета олмади.\nЛеонардо Бонуччи – Доменико Кришито, Серхио Альмирон ва 12,5 млн евро "Бари", "Дженоа", "Ювентус"\n"Ажойиб" схема. Бунақаси фақат Италияда бўлиши мумкин. 2010 йил ёзида "Ювентус" Антонио Конте қўл остида омадли мавсум ўтказган "Бари" ҳимоячиси Бонуччини сотиб олишни ният қилади. Лекин Бонуччининг трансфер ҳуқуқи қисман "Бари"га, яна бир қисми унинг собиқ жамоаси "Женоа"га тегишли эди. "Женоа"да эса трансфер ҳуқуқининг маълум қисми ҳамон "Ювентус"га тегишли бўлган Кришито тўп тепарди. Мураккаб схема натижасида "Юве" Кришитодан буткул воз кечади, "Женоа" эса — Бонуччидан. "Бари" "Юве"дан Альмирон ва 12,5 млн евро олади. Бонуччи "Ювентус"га ўтади, Кришито "Женоа"да қолди. ФИФА нега футболчиларга бирданига икки клуб (қисман) эгалик қилишини нега тақиқлаб қўйганини бу воқеадан сўнг тушуниш қийин эмас.\nЭшли Коул – Вильям Галлас + 7 млн евро, "Арсенал" — "Челси"\n"Мен ўша таклифни эшитганимда карахт ҳолимдан машинамни уриб олай дегандим". Эшли Коул "Арсенал"да қолмаслигини очиқчасига намоён қиларди — лекин 2004 йил Арсен Венгер қўл остида анчагина кучли таркиб бор эди. Галлас ёмон ҳимоячи эмасди, "Арсенал" тўрт йил давомида тўп тепди, жамоадошлари билан жанжалишиб турарди ва якунда "Тоттенхэм"га ўтиб кетди. Коул "Челси"билан барча мусобақаларда ғолиб бўлди, жумладан Чемпионлар Лигаси бош совринини ҳам.\nАндреа Пирло – Гули + 5дан - 13 млн еврогача, "Интер" — "Милан"\nЯна "Интер" ва яна "қовун тушириш". "Милан" қўшнисини қандай кўндирган билмаймизку, лекин ҳозир Андрес Гульельминпьетрони танийдиганлар деярли йўқ, Пирлони эса ҳамма билади. Ёш Андреа "Интер" таркибига кира олмаётганди, Гули эса "Милан"га керак эмасди. Майдондаги нуқтаси бўйича ҳар икки футболчи ўхшаш эди, лекин ўшандаёқ Пирло улкан иқтидор соҳиби эканлиги сезилиб турарди. Ҳар икки клуб молиявий томондан бироз қинйалиб турганди, шу сабаб ўйинчи алмашишга қарор қилишади. "Милан"га Андреа Пирло ва Кристиано Брокки йўл олган бўлса, "Интер"га — Гули, Брнчич, Жинестра ва 17 млн евро тегади. Италиялик журналистлар бу трансферларни нархи кўтариб юборилган ва ҳар бири алоҳида қайд этилган, мақсад эса тушумни кўпайтириш деб ҳисоблашарди. Бу футболчилар фақат Пирло "ўйнаб кетди" – бироқ ўйнаганда ҳам шундай ўйнадики, бутун дунё уни эслаб қолди…\nДавид Луис – Неманья Матич + 20 млн евро, "Бенфика" — "Челси"\nПортугалия клублари еврокубокларда кўп ҳам бош совринга эга чиқмас, ёки курашда фаворит ҳисобланмас, лекин бир жиҳат бўйича дунёда энг зўридирлар. Ҳеч ким ўйинчиларини улардан, уларчалик қиммат сота олмайди. 2010 йил ҳали ҳеч нима ютмаган ёш марказий ҳимоячи учун 25 млн евро каттагина сумма эди. Лекин "Бенфика" Луисни "Челси"га сотиб, қишда яна бир футболчи бўйича келишиб қўяди. 19 ёшли Матич асосий таркибга кира олмаётганди, шунинг учун уни осон қўйиб юборишади. Орадан икки йил ўтиб, уни "Бенфика" 25 млн.га қайтиб сотиб олиш учун. Умуман олганда ҳар икки футболчининг "Челси"га анча фойдаси тегади.\nДеку – Куарежма + 15 млн, "Порту" — "Барселона"\n20 ёшли Куарежманинг иқтидори шунчалик шов-шув бўлдики, у "Барселона"да пайдо бўлди. Лекин орадан бир йил ўтиб, каталонияликлар вахимали ҳеч нимани сезишмади чоғи, "Порту"га вундеркиндга яна яхшигина пул қўшиб бериб юборишди. Тескари йўналишда эса эндигина ЕЧЛда ғолиб бўлган Деку сафарга отланди. Ҳеч ким хафа бўлмади: Деку яқин тўрт йилга каталонияликлар асосий таркибидан тушмади ва яна бир марта Чемпионлар Лигасида зафар қучди, Куарежмани эса "Порту" "Интер"га 25 млн.га сотиб юборди.\nФернандо Торрес – Луис Гарсия + 34 млн евро, "Атлетико" М – "Ливерпуль"\nГарсия "Ливерпуль" тарихидаги энг омадли 2004/05-йилги ЕЧЛ мавсумида жамоанинг энг муҳим футболчиларидан бири эди. Лекин 2006 йилга келиб у таркибдаги жойини йўқотиб қўйди. Шу вақтда Бенитес Мадридда очилиб келаётган ёш ҳужумчини кўз остига олиб қўйганди. "Атлетико" 40 млн истарди: "Ливерпуль" эса 30 беришга тайёр эди. Якунда томонлар муроса кўчасини топишди. Мадридликлар ёши катта бўлсада, фойдаси тегадиган вингерга ва қўшимча 34 млн.га эга бўлишди. Гарсия "Атлетико"да икки мавсум тўп тепди, Торрес эса қаторасига уч йил АПЛда исталган рақибни додини бериб ташлади. Аммо кейин "Челси"га ўтди. Масаланинг яна бир қизиқ жиҳати шундаки, "Ливерпуль" ҳужумчиисини лондонликларга 60 млн.га сотди.\nЗлатан Ибрагимович – Самуэль Это’о + 40 млн евро, "Интер" — "Барселона"\nМиланликлар кўп маротаба трансфер бозорида тушунарсиз ишларни амалга оширишади. Пирлони Гульельминпьетро учун, Зеедорфни эса Франческо Кого учун бериб юбориш – ноёб истеъдод талаб қилувчи трансфер сиёсати. Аммо 2009 йил биргина трансфер алмашинуви билан "Интер" барча хатоларини ёпиб кета олган десак муболаға бўлмайди. Моуринью Ибрани сақлаб қолишни истаганди, лекин футболчи қолмаслигини маълум қилгач, вазиятдан максимал тарзда фойдаланди. Это’о швециялик ҳамкасбичалик кўп гол урмасди, лекин ундан бу талаб қилинмаган ҳам: "Интер" ушбу трансфердан ишлаб олган пулига яна бир форвардни сотиб олади. Милито голлар урарди, Самуэль эса ҳужумнинг чап қанотида учарди. "Интер" ўшанда ҳаммасини ютди, Златан эса Гвардиола билан келишолмай "Барселона"ни тарк этди.\n"Интер" "Челси" футболчисини сотиб олмоқчи 0\n"Реал" Ла Лига ёки ЕЧЛда ғалаба қозонса... 7\nГризманн АПЛга кўчиб ўтишга тайёр 12\n"Барса" футболчилари Хавига мурожаат қилишди. У эса... 12\n07 июн 01:19:58\nТорресни сотиш энг катта хато эди травмадан кацтибам зур уйнаетганди челсига сотишди синдиришди


Алишер Усмонов: «Пахтакор» - менинг энг биринчи севимли жамоам»\n«Молиявий жиҳатдан гапирадиган бўлсам, даромадимни дўстларимнинг маслаҳатлари билан менинг энг биринчи севимли жамоам - «Пахтакор»га йўналтираман. Мен ҳақиқатан ҳам ўсишни истайдиган одамларга ёрдам бераман» - дея таъкидлади Усмонов.\n65 ёшли бизнесмен кўрсатувни суратга олиш жараёнида «Пахтакор» стадионида ҳам бўлган ва майдоннинг ҳолатига баҳо берган: «Майдон чими ажойиб ҳолатда». Журналистнинг «Буни қандай билдингиз, ахир узоқдан туриб кузатяпсиз-ку», деган саволига Алишер Усмонов: «Қанақасига, ахир шу ердан кўриб турибман. Чим яхшилаб ўрилмаган. Ўтлар баланд бўлиб қолган», - дея жавоб қайтарган.


Ер сайёрасининг нархи маълум қилинди - Hidoyat.uz\nЕр сайёрасининг нархи маълум қилинди\nАсосий саҳифа Янгиликлар Дунё янгиликлари Ер сайёрасининг нархи маълум қилинди\nЧоп этилди Dekabr 1, 2020 Ер сайёрасининг нархи маълум қилиндиda fikr bildirishni o'chirish\nАҚШнинг Санта-Круз шаҳридаги Калифорния университети астрофизик олими Грег Лафлин ўз формуласини яратди ва сайёрамизнинг тахминий қийматини маълум қилди. Унинг ҳисоб-китобларига кўра, Ер беш квадратриллион долларга тенг.\n“Mail Online”нинг ёзишича, олим ўз ҳисоб-китобларида Ернинг массаси, ҳарорати, ёши ва ҳаётни қўллаб-қувватлаш қобилиятига таъсир қилувчи бошқа кўплаб омилларни ҳисобга олган.\n“Ер Қуёш тизимидаги энг қиммат сайёра бўлиб чиқди”, деб таъкидламоқда олим таққослаш учун Марснинг нархи атиги 16 минг АҚШ долларини ташкил қилишини қўшимча қилган ҳолда.\n“Қизил сайёранинг бундай арзонлиги унинг ҳаёт ривожланишига мос эмаслиги билан боғлиқ”, дея изоҳ берди Лафлин.\nВенера эса, астрофизикнинг ҳисоб-китобларига кўра, атиги бир цент туради.\nАстрофизикнинг қайд этишича, қиймати 80.000.000 доллардан кам бўлган сайёраларни одамлар учун потенциал янги уй деб ҳисоблаб бўлмайди.


ЎзА - Навоийда “Энг намунали сардорлар кенгаши” танлови ғолиблари аниқланди\nНавоийда “Энг намунали сардорлар кенгаши” танлови ғолиблари аниқланди\n05.04.2017 17:07 Чоп этиш версияси\nНавоийда “Камолот” ёшлар ижтимоий ҳаракати қошидаги “Камалак” болалар ташкилоти томонидан “Энг намунали сардорлар кенгаши” танловининг мамлакат босқичи ўтказилди.\nПрезидентимиз раҳнамолигида ёш авлодни ҳар томонлама баркамол инсонлар этиб улғайтириш, уларнинг истеъдод ва салоҳиятини юзага чиқариш, ташаббус ва интилишларини қўллаб-қувватлаш борасида амалга оширилаётган ишлар юксак самаралар бераётгани таъкидланди.\n“Камалак” болалар ташкилоти ёшларни Ватанга муҳаббат, истиқлол ғояларига садоқат, миллий қадриятларимизга ҳурмат руҳида тарбиялаш, уларнинг ижодий-интеллектуал салоҳиятини рўёбга чиқаришда яқиндан кўмаклашмоқда. Жорий йил илк маротаба умумтаълим мактаблари ўқувчилари иштирокида ўтказилган “Энг намунали сардорлар кенгаши” танлови ёшлар ўртасида дўстлик ва ҳамжиҳатлик ришталарини янада мустаҳкамлаш, тажриба алмашиш, ижтимоий фаоллигини ошириш, сардорлар кенгаши аъзоларининг фаолиятини қўллаб-қувватлаш, етакчилик ва ташаббускорлик қобилиятини ривожлантириш, эришган ютуқ ва тажрибаларини оммалаштиришда муҳим омил бўлмоқда.\nҚорақалпоғистон Республикаси, вилоятлар ва Тошкент шаҳридан 14 жамоа “Бу – бизнинг фаолият”, “Бизнинг имкониятларимиз!”, “Интеллектуал ринг” шартлари бўйича баҳслашди. Сардорлар кенгаши аъзоларининг амалга ошираётган ишлари ва фаолияти, бугунги кунда болалар ўртасида долзарб бўлган муаммоларни ечишдаги янги ташаббуслари, ижтимоий, сиёсий, ҳуқуқий, маънавий-маърифий соҳалардаги билими синовдан ўтказилди.\nҚашқадарё вилояти Китоб тумани сардорлар кенгаши аъзолари биринчи ўринни эгаллади. Иккинчи ўринга Навоий вилояти Зарафшон шаҳри ва Фарғона вилояти Учкўприк тумани сардорлар кенгаши аъзолари муносиб кўрилди. Учинчи ўринни Наманган вилояти Тўрақўрғон тумани жамоаси қўлга киритди.\nТанловда ғолиб бўлган жамоа “Камалак” кубоги, махсус диплом ва эсдалик совғалари билан тақдирланди. Жамоа жорий йилнинг май ойида ўтказиладиган “Камалак” болалар ташкилотининг “Ватан, дўстлик ва халқпарварлик учун” шиори остидаги анъанавий анжуманида иштирок этади.


Тийкарғы Нызамымыз - ел-журтымыз таянышы — Жаңалықлар — Қарақалпақстан Республикасы Жоқарғы Кеңеси\nТийкарғы Нызамымыз - ел-журтымыз таянышы\nИнсан ҳуқықлары ҳәм мәмлекет суверенитети принциплери ҳәзирги ҳәм келешек әўладлар алдындағы үлкен жуўапкершилик, демократиялық ҳәм социаллық әдалатқа садықлығы, халықаралық ҳуқықтың улыўма қабылланған қағыйдаларының үстинлиги, пуқаралар тынышлығы ҳәм миллий татыўлықты тәмийинлеў мақсетинде Өзбекстан Республикасы Конституциясы қабыл етилген.\nӨзбекстан Республикасында инсан тынышлығы ҳәр тәреплеме раўажланыўы, билим алыў ҳуқықы барлық нәрседен үстин турады. Сонлықтан да, Конституциямыздың 24-статьясында “Жасаў ҳуқықы ҳәр бир инсанның ажыралмас ҳуқықы. Инсан өмирине қастыянлық етиў ең аўыр жынаят” деп белгиленип қойылғаны пуқаралардың жасаў ҳуқықының тәмийинлениўи ҳәм қорғалатуғынлығынан дәрек береди. Ең әҳмийетлиси, оның Х бабының 43-46-статьялары да инсан ҳуқықларының ҳәм еркинликлериниң кепилликлерине бағышланған.\nСондай-ақ, 43-статьясында “Мәмлекет пуқаралардың Конституция ҳәм Нызамларда беккемленген ҳуқықлары ҳәм еркинликлерин тәмийинлейди” делинген. Соның ушын, соңғы жыллары Өзбекстан Республикасының Конституциясын үйрениў, оны көпшиликтиң итибарына жеткериў, нызамларымыз талапларын үйрениў баслы ўазыйпалар қатарына киреди. Атап айтқанда, жоқары ҳәм орта арнаўлы оқыў орынларында Конституциямыздың әҳмийети, ўазыйпалары ҳаққында арнаўлы сабақлықлардың оқытылыўы мақсетке муўапық болды. Себеби, пуқараларымыз, әсиресе, жасларымыз уллы мәмлекетимиздиң тийкарғы нызамы есапланған Конституциямыз талапларын өз ўақтында оқып, үйренип, түсиник пайда етип барса, әлбетте, келешекте ҳеш қандай тосқынлықларға ушырамай, өз ҳуқықларын орынлы жерлерде пайдалана алады.\nЖуртбасшымыз И.Кәримов ғәрезсиз мәмлекетимиз Конституциясының қабылланыўына арналған баянатында “Ҳәр бир инсан Конституция ҳәм нызамларға ҳүрмет пенен қарағанда ғана өз елине, Ўатанына шын кеўилден хызмет ете алады. Әне, сонда ғана пүткил жәмийет санасында нызамға ҳүрмет ҳәм бойсыныў менен қараў пайда болады” деген еди. Әлбетте, бүгинги еркин ҳәм бийғәрез мәмлекетимиздиң пуқаралары, жаслары Журтбасшымыздың бул дана сөзлерине садық болып қалатуғынына исенемиз.


Юлия Тимошенко буви бўлди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Юлия Тимошенко буви бўлди\t16:29, 29 июнь\tУкраинадаги «Батькивщина» партияси етакчиси ва Украина Олий Радаси депутати Юлия Тимошенко буви бўлди. Бу ҳақда “Lenta.ru” хабар бермоқда. Юлия Тимошенко набирали бўлгани ҳақида сиёсатчи Алексей Голобуцкий ўзининг Facebook`даги саҳифасида маълум қилган. “Ҳозиргина айтишди. Тимошенко буви бўлди. 3,2 килограм вазнга эга қизалоқ Киев шаҳрида дунёга келди. Юлиянинг 36 ёшли қизи Евгения она бўлди”, — деб ёзди сиёсатчи.\nЕвгения Тимошенко 2014 йилда одессалик тадбиркор Артур Чечеткинга турмушга чиққан эди.


ИнтерФУТБОЛ :: Элдор Сакаев: «Мақсадимиз суперлигада муносиб қатнашиш»\nЭлдор Сакаев: «Мақсадимиз суперлигада муносиб қатнашиш»\nИкки йиллик танаффусдан кейин яна Суперлигага қайтган «Андижон» клуби янги мавсумга астойдил кўрмоқда. Шунингдек, жамоа таркибни ҳам сезиларли даражада кучайтириш ниятида. Биз андижонликларнинг навбатдаги машғулоти якунига етгач, клуб бош мураббийи Элдор Сакаевдан янги мавсумга тайёргарлик ҳамда таркибдаги ўзгаришлар борасида интервью олдик.\n- Элдор Усмонович, суҳбатимизни 2018 йил якунлари борасидаги фикрларингиз билан бошласак...\n- Ўзингизга маълум, ўтган йили ЎФА ва ПФЛ томонидан Суперлига ҳамда Про-лигада бир қатор ислоҳотлар ўтказилди. Жумладан, қуйи лига жамоалари инфратузилмасига қараб, «А» ва «В» гуруҳларга ажратилди. Таъкидлаш жоизки, 2017 йилдагига қараганда, 2018 йилги мавсум баҳслари анча қизиқарли ҳамда муросасиз тарзда ўтди. Жумладан, Суперлига йўлланмасини қўлга киритиш йўлида бизга «Машъал», «Истиқлол», «Сурхон», «Шўртан» ва «Динамо» клублари муносиб қаршилик кўрсатишди. Шундай бўлса-да, биз ўз ниятимизга етиб, Суперлига йўлланмасини қўлга киритишга муваффақ бўлдик. Суперлигада клублар сони 12 тага қисқартирилгач, футболчилар ўртасида ҳам рақобат анча кучайди. Қисқаси, ўтган мавсумдаги ислоҳотлар ўз самарасини берди, менимча.\n- Жамоада бўлажак мавсумга тайёргарлик қандай кетмоқда?\n- Тайёргарликни ўтган йилнинг 28 декабридан ўз қароргоҳимизда бошладик. Уч кунлик машғулотлардан кейин Янги йил муносабати билан футболчиларга қисқа муддатли таътил берилди. 4-8 январь кунлари яна Андижонда йиғилиб, машғулотлар ўтказдик. 9 январдан эса ўқув-машғулот йиғинимизни Тошкентда олиб боряпмиз. Пойтахтда кунига 2 маҳал машғулотлардан ташқари, бир қатор назорат-синов баҳслари ҳам ўтказяпмиз. Тўғри, ўртоқлик учрашувларидаги ҳисоблар ижобий кўриниш олмади ва кўплаб ўйинларда мағлубиятга учрадик. Аммо назорат баҳсларида спарринг-рақибларга кичик ҳисобларда имкониятни бой берганлигимизни ҳам таъкидлаш жоиз. Бундан ташқари, ўртоқлик учрашувларида асосий мақсад натижа эмас, балки футболчиларнинг жисмоний ва руҳий тайёргарликларини кўздан кечириб олиш. Мазкур ўйинлар орқали қайси позицияда камчиликлар борлигини билиб, шунинг устида ишлаяпмиз. Шунингдек, селекция ишлари ҳам давом этмоқда.\n- Жамоанинг кейинги режалари қандай? Хорижда ҳам йиғин ўтказиладими?\n- Албатта. Имкони бўлса, Туркияда ўқув-машғулот йиғини ўтказишни режалаштирганмиз. Мазкур масала тез орада ҳал бўлади.\n- Жамоа таркибида қандай ўзгаришлар юз бераётганлиги барчани қизиқтиради. Шу ҳақда ҳам тўхталиб ўтсангиз...\n- Ўзингизга маълум, Суперлига билан Про-лиганинг ўртасида катта фарқ бор. Шу боис, таркибни кучайтиришга ҳаракат қиляпмиз. Ўтган йили «Андижон» шарафини ҳимоя қилган ўйинчилардан Никита Рибкин, Ойбек Ортиқов, Элдор Маматказин, Хушнуд Авилов, Фарҳод Мираҳмадов, Фарҳод Бекмуродов, Даврон Исоқов, Шаҳбоз Жумабоев, Суннат Эрматовларни таркибда олиб қолдик. Суперлига клубларида ўйнаган бир қатор тажрибали ва маҳоратли футболчилар, шу жумладан, Бобур Акбаров, Бобур Амонов, Аброр Ҳусинов, Абдураҳмон Абдулҳақов, Абдуллоҳ Олимов, Рўзимбой Аҳмедов ҳамда Сардор Сулаймоновлар сафимизга қўшилишди. Дарвоқе, бугун сербиялик ҳимоячи билан ҳам шартнома туздик.\n- Демак, легионерлар лимитидан тўлиқ фойдаланилади?\n- Худди шундай. Аслида ҳар бир чизиққа биттадан малакали хорижлик ўйинчини жалб этишни ният қилганмиз. Мазкур селекция ишларини амалга оширишда, шунингдек, жамоа таркибини шакллантиришда яқиндан ёрдам бераётган Андижон вилояти ҳокими, вилоят футбол ассоциацияси президенти Шуҳрат Қўшоқбоевич Абдураҳмоновга жамоамиз ва мухлислар номидан миннатдорчилик билдираман.\n- Биздаги маълумотларга кўра, мураббийлар штабидан Виктор Жалилов ва Амет Меметлар жой олишган. Улар ҳозир сиз билан биргами?\n- Билишимча, Қримда истиқомат қилаётган Амет Абдуллаевичнинг кекса отаси бетоб экан. Шунинг учун Амет Мемет клубдаги фаолияти борасида кейинроқ гаплашишини таъкидлаб, Симферополга кетди. Виктор Романович ҳам оилавий сабабларга кўра, жамоадаги фаолиятини тўхтатишга мажбур бўлди. Айни пайтда менга Қобил Олимжонов, Жамшид Саидов ва Диёрбек Мирзабоевлар ёрдам беришяпти.\n- Бир вақтлари Наманганнинг «Навбаҳор» клубида ҳам тўп сургансиз. Наманганликларнинг ўтган мавсумда намойиш этган ўйинлари борасида нима дея оласиз?\n- Албатта, собиқ жамоамнинг Суперлигадаги баҳсларини нафақат телевизор орқали, балки, бевосита Намангандаги стадионда ҳам томоша қилдим. «Навбаҳор» ўтган мавсумда тезкор ўйинлар кўрсатиб, ўз майдонида кучли рақиблар устидан ғалаба қозонишга муваффақ бўлди. Ушбу ижобий натижа эса «лочинлар»нинг яна совриндорлар сафидан жой олишларида асқотди. Менга айниқса, «Навбаҳор» ярим ҳимоячилари Азизбек Турғунбоев ва Остон Ўруновнинг ўйинлари ёқди. Остон анча ёш бўлишига қарамай, жуда ажойиб ўйин намойиш этди ва ҳақли равишда 2018 йилнинг «энг яхши ёш футболчиси» деб тан олинди.\n- «Андижон»нинг Суперлигага қайтиши туфайли «водий дербиси» жонланади...\n- Қўшниларнинг тўқнашуви доимо ўз номига яраша муросасиз ва курашларга бой ўтади. Бу водий клублари учун ўзига хос чақирув. Барчамиз мухлислар учун ишлаймиз. Шундай экан, «водий дербиси»да ҳам муносиб ўйин намойиш этишга интиламиз.\n- Ўтган мавсумда Суперлигада «олтин очко» тизими қўлланганди. Бу йил эса баҳслар бошқача тизимда ўтказиладиган бўлди. Бунга қандай қарайсиз?\n- Ҳеч бир жамоа муваффақиятга осонликча эришмайди. Уч очкони қўлга киритиш учун футболчилар тер тўкишади, мураббийларнинг эса асаблари таранглашади. «Олтин очко» тизими эса меҳнатларнинг бесамар кетишига олиб келаётганди. Шу сабабли, тизимнинг бекор қилинишини ёқлайман. Чунки пешона тери билан қўлга киритилган ҳар бир очко жамоалар учун қадрли.\n- Янги мавсумда «Андижон»нинг олдига қандай вазифа қўйилади?\n- Қуйи лигадан юқори лигага йўл олган клуб учун асосий мақсад, албатта, Суперлигада ўз ўрнини сақлаб қолиш. Аммо биз имкони борича юқори ўринлар сари интиламиз. Ўйлайманки, бунга қурбимиз ҳам, имкониятимиз ҳам етади.


29 Июн 2020 йил 68\nОлтинкўл тумани Уйшин МФЙда вилоят прокуратураси ва вилоят ИИБ раҳбарияти ташаббуси билан туман ИИБ, жамоат ташкилотлари, маҳалла фаоллари, кенг жамоатчилик иштирокида муҳокама йиғилиши ўтказилди.\nКун тартибидаги асосий масала, яъни 2020 йил 23 июнь куни туманда содир этилган мудҳиш жиноят, унинг оқибатлари, жиноятни келиб чиқишига сабаб бўлган ҳолатлар атрофлича муҳокама қилинди.\nСодир этилган жиноят тафсилотларига кўра, шу йилнинг 23 июнь куни соат 09:30 ларда Уйшин МФЙда яшовчи фуқаро Н.Ж бирга яшовчи акаси Х.Ю билан арзимас масала юзасидан гап тортишиб, ўзаро жанжаллашишган. Жанжал вақтида Х.Ю укаси Н.Ж.ни челак билан уриб юборади. Бу ҳолатдан кейин жахл отига минган Н.Ж ошхонада бўлган хўжалик пичоғини олиб чиқиб, акасининг ўнг кўкрак қисмига бир маротаба пичоқ уради. Афсуски, Х.Ю.га шифохонада кўрсатилган тез-тиббий ёрдамга қарамасдан у вафот этган.\nМазкур ҳолат юзасидан Олтинкўл тумани прокуратураси томонидан шу куннинг ўзида Ўзбекистон Республикаси Жиноят Кодексининг 97-моддаси 1-қисми билан жиноят иши қўзғатилиб, ҳозирда тергов ҳаракатлари олиб борилмокда.\nМуҳокама йиғилишида сўзга чиққанлар, ушбу жиноятнинг содир этилишига асосан масъул ходимларнинг бефарқлиги сабаб бўлганлигига урғу қаратишди. Атроф-муҳитга лоқайд ва бепарво муносабат туфайли шундай мудҳиш жиноятлар содир этилаётганлиги ўкинч билан тилга олинди. Шунингдек, кичик низоларга ва ўзаро тортишувларга гувоҳ бўлаётган пайтда атрофдагиларнинг мажбуриятлари, тинчликни сақлаш олдидаги вазифалари, зудлик билан ўша худудда хизмат олиб бораётган профилактика инпекторига хабар қилиш ҳамда бошқа бир қанча мавзуларда сўз юритилди.\nБундан ташқари, ҳар бир фуқаро бундай салбий ҳолатларни содир бўлишини томашабин бўлиб кузатиб туриши эмас, балки уни олдини олишга чин дилдан ҳаракат қилиши шартлиги, ўзининг огоҳлиги ва ҳушёрлиги билан масъул эканлиги таъкидлаб ўтилди.


АҚШ Молия вазирлиги маълумотига кўра, мамлакат қарзи миқдори 23 триллион доллардан ошди ва янги рекорд ўрнатди.\nТОШКЕНТ, 2 ноя — Sputnik. АҚШнинг давлат қарзи 23 триллион доллардан ошиб, янги рекордни ўрнатди. Бу ҳақда АҚШ Молия вазирлиги маълум қилди. РИА Новости хабарига асосан.\nДональд Трамп мамлакат президенти лавозимига киришганда қарз 20 триллион доллардан кам эди. Аммо, федерал бюджет тақчиллиги кўпайиши сабабли қарз тез суратларда ўсишни бошлади.\n2019 йилда дефицит триллион долларни ташкил қилди. 2017 йилда Трамп ва Конгрессдаги республикачилар билан амалга оширилган солиқ ислоҳоти ўн йил ичида бюджет камомадини икки триллион долларга кўпайтириши керак. Шунингдек, Мудофаа харажатлари ҳам ўсишни давом этмоқда – Пентагоннинг бюждети йилига 700 миллиард долларни ташкил этади.\nҚарзнинг умумий миқдоридан 17 триллиони фуқаролар ва молия институтлари қўлида, қолган 6 триллион федерал ҳукуматнинг турли институтлари ўртасидаги кредитларни ташкил қилади.


Рамз Расулжанович Абдураупов, Ph.D., доцент\nТелефон : +99871 237 48 81\nТаълим сифатини назорат қилиш (ТСНҚ) бўлими Ўзбекистон Республикаси Вазирлар Маҳкамасининг 2017 йил 18 июлдаги “Ўзбекистон Республикаси Вазирлар Маҳкамаси ҳузуридаги Таълим сифатини назорат қилиш давлат инспекцияси фаолиятини ташкил этиш тўғрисида”ги 515-сон қарорининг 14-бандига мувофиқ ташкил этилган бўлиб, бевосита институт таркибига киради.\n- ТИҚХММИда таълим жараёни, шу жумладан масофавий таълим сифатини, унинг ўқув адабиётлари ва ўқув-услубий материаллар билан таъминланганлик даражасини ўрганиш;\n- талабалар билимини баҳолаш, шу жумладан масофадан туриб баҳолаш жараёнларида кузатувчи сифатида иштирок этиш;\n- талабалар билимини баҳолаш, шу жумладан масофадан туриб баҳолаш жараёнлари ва натижаларининг холислиги ва шаффофлигини ўрганиш;\n- талабалар билимини танланма асосида аниқлаш учун қўшимча равишда назорат ишларини ўтказиш (мазкур назорат натижаси талабанинг ўзлаштириш кўрсаткичида акс этмайди), натижаларни таҳлил қилиш, таълим, шу жумладан масофавий таълим сифатига таъсир кўрсатган омилларни аниқлаш жараёнларини ташкиллаштириш;\n- ТИҚХММИ деканатлари томонидан шакллантириладиган дарс жадвалларини оптималлаштиришда иштирок этиш;\n- Ҳар бир фан бўйича дарс машғулотларини таҳлил қилиш ва ТИҚХММИ ректорига маълумотлар бериб бориш;\n- баҳолаш натижалари бўйича таҳлилий маълумотлар тайёрлаш ва уларнинг натижалари юзасидан ТИҚХММИ кенгашида ҳамда ректор йиғилишида ҳисоботлар бериб бориш;\n- ТИҚХММИни ички аттестациядан ўтказишни ташкил этиш ва ички аттестация натижаларини, таълим сифатига таъсир этувчи омиллар тўғрисидаги маълумотларни ТИҚХММИ ректорига ҳамда Давлат инспекциясига тақдим этиш;\n- таълим сифатини белгиловчи кўрсаткичларнинг ҳолатини мониторинг қилиш, аниқланган муаммолар ва камчиликлар юзасидан ТИҚХММИ ректорига таклифлар бериш;\n- ТИҚХММИнинг таркибий тузилмаларида (факультет, кафедра, бўлим, марказ, академик лицей) педагог ходимларнинг касбий малакаси ҳолатини, шунингдек олий ўқув юртидан кейинги таълим ҳамда малака ошириш ва қайта тайёрлаш йўналишларидаги сифат даражасини аниқлаш мақсадида ички мониторингни ўтказиш, таҳлилий маълумотларни тайёрлаш, аниқланаган камчилик ва муаммоларни бартараф этиш бўйича ТИҚХММИ раҳбариятига таклифлар киритиш;\n- ТИҚХММИ профессор-ўқитувчилари таянч маълумотларининг тегишли дарс берадиган фан(лар)ига мослигини таҳлил қилиш ёки уларнинг қонун ҳужжатларида белгиланган тартибда қайта тайёрлашдан ўтганлигини ёки мос ихтисослик бўйича илмий унвон, даражага эга эканлигини ўрганиш ва хулосаларни ТИҚХММИ ректорига маълум қилиш;\n- ТИҚХММИда талабалар амалиётининг таълим йўналишлари ва мутахассисликларни инобатга олган ҳолда ташкил этилганлиги ва унинг самарасини назорат қилиш;\n- ТИҚХММИ рейтингини аниқлаш, баҳолаш, аттестация ва таълим сифатини ўрганиш билан боғлиқ жараёнларда иштирок этиш;\n- ТИҚХММИдаги ижтимоий муҳит, кадрлар тайёрлаш ва таълим сифатини ошириш мақсадида доимий равишда талаба, ота-она, профессор-ўқитувчи ва кадрлар истеъмолчилари ўртасида ижтимоий сўровлар ўтказиш;\n- ТИҚХММИдаги ижтимоий муҳит, кадрлар тайёрлаш ва таълим сифатини ўрганиш мақсадида профессор-ўқитувчилар ва кадрлар истеъмолчилари ўртасида ўтказиладиган ижтимоий сўровлар жараёнида иштирок этиш, натижалари юзасидан тавсиялар ишлаб чиқиш;\n- ТИҚХММИ рейтингини халқаро даражага кўтаришга қаратилган чора-тадбирларни олий таълим муассасаси раҳбарияти билан биргаликда ишлаб чиқиш ва унинг ижросини таъминлашда фаол иштирок этиш;\n- ТИҚХММИ тегишли таркибий тузилмалари билан ҳамкорликда таълим сифатини оширишга қаратилган ҳамда ўқув семинарлари ва тренингларни ўтказиш;\n- ТИҚХММИда ички жамоатчи экспертлар базасини шакллантириш ва улар билан қўйилган вазифалар доирасида семинар машғулотларини мунтазам равишда ўтказиб бориш;\n- ТИҚХММИ Кенгашида, давра суҳбатлари ва анжуманларда ТСНҚ бўлими томонидан таълим сифатини оширишга оид амалга оширилган ўрганиш ва мониторинг натижалари тўғрисида маълумотлар бериб бориш;\n- таълим сифати ҳолатини ўрганиш натижаларига асосланиб тегишли таклифларни ТИҚХММИ раҳбариятига тақдим этиш.\nБино/офис: ТИҚХММИ, 11 – бино (9 қаватли), 5- қават, 501 ва 504-хоналар\nТел./факс: +998 71 237 48 81,\nХоджаев Дадахон Акмарханович, ф.-м.ф.н., доцент\nБош мутахассис (0,5 ставка)\nЭшпулатов Нодир Маматқурбонович, Ph.D., доцент\nҚаландарова Сафия Тохировна, Ph.D., доцент


Замон ва Тиб: Ниҳояси йўқ баҳс-мунозаралар… « O'zbekiston ERK Demokratik Partiyasi\nЗамон ва Тиб: Ниҳояси йўқ баҳс-мунозаралар…\nТуркияда таниқли биолог олим Ойдин Солиҳнинг “Ҳақиқий тиббиёт” (Йўқотилган шифо изидан”) китоби иккинчи нашри турк ва ўзбек тилларида босмадан чиқди.\n24 September 2012 - 11:20\nБиз Доктор Ойдин Солиҳдан “Ҳақиқий тиббиёт”да деярли барча касалликлар ва уларнинг даъволари ҳозирги замон тиббиётидан анча фарқ қилади ва ё ўқувчида шундай таасурот қолдиради, ростдан ҳам бу фарқ шунчалар каттами, деб сўрадик.\nОйдин Солиҳ: Ҳа, фарқ катта. Чунки, “Модерн тиб” ўлароқ номланган тибб 19 асрнинг кимё ва физика фанларидаги кашфлари натижасида касалликларга бир бутун, яхлит шаклда қараш анъанасини аста-секин тарк эта бошлади. Ва у даволаш услубларини инерция буйича давом этишига қарамасдан, қадим тиббнинг мизож, ахлат (метаболик йиғиндилар ва чиқиндилар) ва орган функциялари билан боғлиқ билимларини рад этди. Технологиянинг ривожланиши натижасида тибб илми инсон организми ҳақида жиддий илмларни тўплашга муваффақ бўлди ва уларни тизимланган ҳамда таснифланган ҳолга келтирди. Аммо, давр ўтиши билан билимлар чуқурлашиб, ортиши ва соҳаларга бўлиниши оқибатида замонавий тиб организмни ҳам худди соҳалар каби парча-парчага ажратиб даволашга урина бошлади. Организмнинг яратилишдан яхлитлиги ва органларнинг бир-бирига боғлиқлигини инкор қилиш даври бошлади. Бу янги ёндошув оқибатида яхлитлик концепсиясида даволаш мумкин бўлган касалликларнинг даволаниши имконсиз ҳолга келди. Биз қадим тибб билимларини, айниқса, Ислом тиббиётидаги илмларни ниҳоятда мантиқли кўряпмиз. Биз хасталикларнинг давосига меёрида қилинган тиббий очлик, мизожга кўра овқатланиш ва метаболик йиғиндилардан организмни тозалашдан бошлагандик. Вужудни метаболик йиғиндилар ва ё чиқиндилардан тозалаш учун қадим, ҳеч манфий ён таъсири бўлмаган услублардан фойдаландик. Банка қўйиш, қон олиш(хожамат), зулук қўйиш ва ўт-ўлан билан даволаш, шулар жумласидандир. Ва бу йўлда катта муваффақиятга эришдик.\nБи-би-си: “Ҳақиқий тиббиёт”нинг илк нашри ўзбек ва турк тилларида чиқди ва катта қизиқиш билан қаршиланди… Лекин, баҳсталаб томони, Сиз болаларни турфа касалликларга қарши эмлашга бу китоб муаллифи ўлароқ қарши чиқасиз…\nОйдин Солиҳ: ”Бирор марта эмланмаган болалар касалхонанинг нима ва қаерда эканлигини билишмайди, эмланган болалар эса, касалхоналардан чиқишмайди”, дейди Prafull Vijavakar, машҳур гомеопат. Ниҳоят, бугунга келиб, эмлаш (“прививка”) моддаларининг тузилиши табиийликдан узоқлиги ва одамлар учун умуман керак эмаслигини айтаётган шифокорлар кўпаймоқда.Чунки, одамнинг иммунитет тизими ўрганиш орқали ривожланади. Масалан, ўтмишда Англияда оилада бола касалланса, қишлоқдаги бутун болалар уни кўришга келишарди. Ва улар орасида заиф ва нимжонлар болаларга хаста боладан касаллик юқарди, аммо улар тузалгандан сўнгра ниҳоятда қувватланиб, ўша касалга ҳеч дучор бўлмасдилар. Соғлом болаларга, албатта-ки, касаллик юқмасди. Бола касалликларинининг яратилишидаги ҳикмат – боладаги иммунитет тизимини ривожлантиришдир. Бугунги кунда эса ҳар қандай касалликка қарши мажбурлаб қилинаётган эмлаш соғлом болалардаги иммунитет тизимининг ривожланишига, кучайишига тўсқинлик қилмоқда. Афсус-ки, болалар эмлаш бадалини нафақат болаликларида, балки катта бўлганларида ҳам тўлашга мажбур бўлишади. Аллергия ва астма, онкологик касалликларнинг қўрқинчли тезликда ортиб бориши ўта муҳим биологик қонун-қоидалар бузилганини кўрсатиб турибди. Бу бузғунчиликлар орасида биринчи навбатда эмлаш туради. Бугун “Ген муҳандислиги” усуллари билан қуролланган биологлар эндиликда бактериал ҳужайраларга инсон протеинларининг синтезини амалга оширувчи генларни жойлаштиришмоқда… Иммунолог мутахассисларнинг ва инсонларнинг онгларида “эмлаш инсоннинг иммунитет тизимини кучайтириш учун қилинади”, деган фикр ўрнашиб қолган. Аммо, чақалоқлар 6-24 ой давомида пассив иммунитет тизимига эга бўлишади. Бу даврда чақалоқларни касалликлардан онанинг сути билан ўтадиган антикорлар (антижисмлар) ҳимоя қилишади.\nБи-би-си: Аммо, қоқшол (полиомиелит) каби касалликлар туфайли қашшоқ мамлакатда нобуд бўлган ва агар шу эмлаш бўлмаса, нобуд бўлажак болалар сони юз мингларча эҳтимол…Дунё олимлари бу эмлаш уларнинг ҳаётини сақлаб қолаётганини айтишади.\nДоктор Ойдин Солиҳ Украинанинг Луганск вилоятида туғилган. Ворошиловград медицина ўқув юртини битирган, шифохонада ишлаган. 1977 йилда Тошкент Давлат Университетининг биология факультетини битирган. У талабалик йилларидан халқ табобати, Ибн Сино тиббиёти ва айниқса “Тибби-набавий” (Исломий тиббиёт) билан қизиққан. 1993 йилда тақдир тақозoси билан Туркияга бориб, у ерда ўз илмини тажрибада синаб кўра бошлаган.


ОАВ: «Касперский лабораторияси» ДХХ билан алоқадор кибергуруҳни аниқлади » Ўзбекистон янгиликлари – Zamin.uz\nОАВ: «Касперский лабораторияси» ДХХ билан алоқадор кибергуруҳни аниқлади\n05 октябрь 2019, 21:10\n«Касперский лабораторияси» компанияси мутахассислари Ўзбекистон Давлат хавфсизлик хизмати билан боғлиқ бўлган кибергуруҳни аниқлашга муваффақ бўлишди.\nҚайд этилишича, бу SandCat деб номланган бўлинма аъзолари томонидан ўз операцион хавфсизлигини таъминлаш чоғида йўл қўйилган хатолар сабабли рўй берган. Хусусан, тадқиқотчилар гуруҳ томонидан ишлатиладиган бир қатор эксплоитларни, шунингдек, ишлаб чиқариш жараёнида бўлган зарарли дастурий таъминотни аниқлашди, деб ёзмоқда Kun.uz нашри.\nReuters’нинг ёзишича, шубҳали амалиётлардан бири ҳужумларда фойдаланилган доменни рўйхатдан ўтказишда «ДХХ билан боғлиқ бўлган ҳарбий қисм номидан» фойдаланишни ўз ичига олган. Бундан ташқари, SandCat иштирокчилари янги зарарли дастур ишлаб чиқилаётган компьютерга «Касперский лабораторияси» томонидан ишлаб чиқарилган антивирусни ўрнатишган, бу мутахассисларга яратиш босқичида зарарли кодни аниқлаш имконини берди.\nГуруҳ компьютерлардан бирининг скриншотини синов файлига жойлаштириш орқали яна бир хатога йўл қўйди ва шу тарзда ҳужумлар учун ишлаб чиқилаётган кенг платформани очиқлади. Ушбу барча камчиликлар туфайли мутахассислар SandCat томонидан учинчи томон воситачиларидан олинган нолинчи кун заифлиги (дастурий таъминот ишлаб чиқувчисининг хабари бўлмаган камчилик) учун тўртта эксплоитни аниқлашди, шунингдек, нафақат ушбу гуруҳнинг, балки Саудия Арабистони ва Бирлашган Араб Амирликларидаги худди шу эксплоитлардан фойдаланувчи бошқа хакерлик гуруҳлари фаоллигини ҳам кузатиб боришди.\nТадқиқот давомида мутахассисларнинг аниқлашича, зарарли дастурий таъминотларни синаш учун ишлатиладиган машиналарнинг IP-манзиллари Тошкентдаги 02616-ҳарбий қисмда рўйхатдан ўтган itt.uz домени билан боғлиқдир. Бундан ташқари, SandCat айнан ўша компьютерлардан зарарли дастурлар намуналарини Virus Total’га юклаган.\nБиринчи марта «Касперский лабораторияси» мутахассислари 2018 йилда SandCat фаоллигининг изларини аниқлашган, аммо ўша пайтда гуруҳни ДХХ билан боғлиқ деб тахмин қилиш учун ҳеч қандай сабаб бўлмаган. SandCat ўз фаолиятида Chainshot номли зарарли дастурдан фойдаланган, ундан Саудия Арабистони ва БААдаги гуруҳлар ҳам фойдаланади. Бироқ, SandCat ҳужумларида бошқа инфратузилма жалб қилинган, бунинг асосида мутахассислар келган хулосага кўра, гап турли гуруҳлар ҳақида бормоқда.\nМутахассисларнинг фикрига кўра, SandCat Исроилнинг иккита компанияси - NSO Group ва Candiru’дан ҳужумлар учун эксплоитлар сотиб олган. Иккала компания ҳам 2018 йилда SandCat’га эксплоитлар етказиб беришни тўхтатди, натижада гуруҳ ўзининг зарарли дастурларини ишлаб чиқишни бошлаган.\n«Мен Ўзбекистонда киберимкониятлар борлигини яқин-яқингача эшитмагандим. Шунинг учун уларнинг бу эксплоитларни сотиб олиши ҳақида билиб қолганим, бу ҳақда ҳеч ким ҳеч қачон ёзмагани мен учун шок бўлди», - деди «Касперский лабораторияси» тадқиқот гуруҳи мутахассиси Брайан Бартоломью.\nЯнгиликлар » Жамият » ОАВ: «Касперский лабораторияси» ДХХ билан алоқадор кибергуруҳни аниқлади\n14:36 Касперский: АҚШ 1996 йилдан бери компьютерлар ёрдамида Мексикани кузатиб келган\n10:59 Хакерлар гуруҳи 30 давлатдаги 100 дан ортиқ банкдан 1 миллиард доллар ўғирлагани аниқланди


Европа Иттифоқи ёрдамида Тожикистон томони Шамсиддин Шохин (собиқ Шурообод) вилоятининг Хирманжо ҳудудида афғон қочқинлари учун лагерь қуради. Тожикистоннинг бу ҳудуди Афғонистон билан чегарадош.\n21 сентябрь куни Озодлик радиосига Шамсиддин Шоҳин туман ҳокимлигидаги манбанинг айтишича, Хирманжодан ташқари, ушбу ҳудуддаги лагерь учун яна иккита жой танланган.\n«Европа Иттифоқи элчиси қочқинлар учун лагерь қуриш режалаштирилган жойларга ташриф буюриши керак. Шундан сўнг, лагерь қуриладиган жой аниқ аниқланади. Энди кўрсатиш учун икки ёки учта жой ажратилган», — деди исмини ошкор этишни истамаган манба.\nХатлон вилояти раиси аллақачон ёзги матбуот анжуманида халқаро ташкилотлар ёрдамида Жайҳун вилоятида (собиқ Қумсангир вилояти) афғон қочқинлари учун лагерь қурилиши ҳақида эълон қилган эди.\nАввалроқ, Европа Иттифоқи Тожикистонда бўлган афғон қочқинларига ёрдам бериш учун 160 минг евро ажратишини аллақачон эълон қилган эди. Европа Иттифоқи 14 сентябрдаги баёнотида 5 минггача афғон фуқароси Афғонистон билан чегарадош Хатлон вилояти ва Тоғли Бадахшон мухтор вилоятида бошпана топгани айтилган.\nЕвропа Иттифоқининг Тожикистондаги қочқинларга гуманитар ёрдам эълон қилиши ички ишлар вазири Рамазон Раҳимзоданинг Бирлашган Миллатлар Ташкилотининг Қочқинлар ишлари бўйича Олий комиссарлиги раҳбари Мулугета Зевди билан учрашувда айтган гапи фонида содир бўлди.\nТолибон Афғонистон шимолига ҳужум қилганидан кейин юзлаб ва минглаб афғон қочқинлари қўшни давлатларга, жумладан, Тожикистонга қочиб кетишган. Улардан баъзилари, айниқса ҳарбий хизматчилар, Афғонистонга қайтарилган, баъзилари ТБАВ ва Тожикистоннинг бошқа ҳудудларида сақланмоқда.\nЕвропа Иттифоқи Бирлашган Миллатлар Ташкилотининг Қочоқлар бўйича Олий Комиссарлигига таяниб, «2021 йил охиригача Тожикистонда 50 минггача қочқинлар рўйхатга олиниши мумкин», деб кўрсатмоқда. Тожикистон ва Афғонистон чегарасининг узунлиги 1400 километр.


Толибон қизларнинг мактабда ўқишига қарши эмас, лекин... - xabar.uz\nТолибон қизларнинг мактабда ўқишига қарши эмас,...\n19.09.2021 20:02 0 2705\n«Толибон» ҳаракати қизларнинг мактабга боришига қарши эмас, лекин улар ҳали хавфсиз муҳит ва хавфсиз транспортни яратмаган, дейди ҳаракат вакили Забиулла Мужоҳид.\n«Биз қизларнинг мактабда ўқишига қарши эмасмиз, лекин мактабга боришни таъминлайдиган механизмлар устида ишлаяпмиз. Хавфсиз транспорт, хавфсиз муҳитни кафолатлаш керак. Aввалги ҳукумат даврида бундай бўлмаган. Кўряпсизми, ҳозир қизлар университетларда ўқишни давом эттирмоқдалар. У ердаги транспорт жуда хавфсиз», — деган у Spiegel нашрига берган интервьюсида.\nУнинг сўзларига кўра, барча соҳаларда, жумладан, таълим ва меҳнат тазимида аёллар ва қизларга хавфсиз муҳит яратиш масаласини ҳал қилиш учун махсус қўмита ташкил этилади.\nАфғонистон толибон мактаб қиз


..:: ISLOM.UZ ::.. - Талоқ (рисола) (13)\nТалоқ (рисола) (13)\nНасаб луғатда нисбатини баён қилиш, нисбатини билиш деган маъноларни англатади. Истилоҳда, боланинг насабини ҳақиқий отаси томонга нисбатини беришга “насаб” дейилади. Масалан, бу бола фалон шахснинг фарзандидир каби.\nثم النسب بفتحتين مصدر نسبه الى ابيه\n“Насаб нун ва синнинг фатҳаси билан бўлиб, уни отасига нисбатини берди деган сўздан олингандир” (Умдатур риоя ала шарҳул виқоя).\nИслом шариатида насабни қоришиб кетиши ёки унда шубҳа пайдо бўлишидан сақлаш мақсадида қаттиқ чора тадбирлар ва низомлар йўлга қўйилган. Унда заррача шубҳага ҳам ўрин йўқ. Талоқ, ажрим ва вафот кабилар билан эр-хотинлик ришталари бутунлай узулгандан кейин томонлар аёл бачадонида эрнинг уруғи қолмаганига белгиланган идда тугаб амин бўлгунларича шариат аёлни бошқа эрга турмушга чқишидан қайтарган. Шу боис эр-хотинлик ришталари узулгандан кейин идда ўтириш ва бачадонни тозалаш ҳамда идда ўз ниҳоясига етмагунича аёл бошқа жойга турмушга чиқиши ҳаром деб белгиланган. Шариати исломия никоҳсиз бегона аёллар билан қўшилишликнинг барча кўринишларини гуноҳи кабиралар сирасига киритган. Тарихдаги чўрилик тизми бундан мустасно. Эркакка тўрттагача уйланишга рухсат берилган. Аёлларга рухсат берилмаган. Чунки, унда насаблар аниқ қоришиб кетади. Инсон ва бошқа ҳайвонлар орасини ажратиб турадиган фарқ ҳам манашудир. Шунга биноан киши асл отасини қўйиб, бегонага нисбатини бериши ҳақида ҳадисларда қаттиқ ваъийдлар келган:\nعَنْ سَعْدٍ أَنَّ رَسُولَ اللَّهِ صلى الله عليه وسلم قَالَ: « مَنِ ادَّعَى إِلَى غَيْرِ أَبِيهِ وَهُوَ يَعْلَمُ أَنَّهُ غَيْرُ أَبِيهِ فَالْجَنَّةُ عَلَيْهِ حَرَامٌ ».\n“Кимки билиб туриб, отасидан бошқани отам деб даъво қилса, жаннат унга ҳаромдир”, дедилар” (Байҳақий ривояти).\nШунингдек, кўра-била туриб ўз боласини инкор қилган оталарга қаттиқ ваъийдлар ворид бўлган:\nعَنْ أَبِي هُرَيْرَةَ عَنِ النَّبِيِّ صلى الله عليه وسلم قَالَ: أَيُّمَا امْرَأَةٍ أَدْخَلَتْ عَلَى قَوْمٍ مَنْ لَيْسَ مِنْهُمْ فَلَيْسَتْ مِنَ اللهِ فِي شَيْءٍ وَلَنْ يُدْخِلَهَا اللهُ جَنَّتَهُ وَأَيُّمَا رَجُلٍ جَحَدَ وَلَدَهُ وَهُوَ يَنْظُرُ إِلَيْهِ احْتَجَبَ اللهُ مِنْهُ وَفَضَحَهُ عَلَى رُءُوسِ اْلأَوَّلِينَ وَاْلآخِرِينَ. رَوَاهُ أَبُو دَاوُدَ وَالنَّسَائِيُّ وَالْحَاكِمُ.\n“Қай бир аёл бир қавмга улардан бўлмаган шахсни киритса, унинг Аллоҳдан ҳеч бир нарсага (умиди) йўқдир ва Аллоҳ уни зинҳор жаннатига киритмас. Қай бир эркак ўзи қараб туриб, ўз боласини инкор қилса, Аллоҳ таоло ундан ҳижобланур ва аввалгию охиргилар ҳузурида уни шарманда қилур”, дедилар” (Абу Довуд, Насаий ва Ҳоким ривоят қилишган).\nШунингдек, Аллоҳ таоло фитрий бўлмаган нисбатлардан ҳам қайтарган. Бу ҳақда Аллоҳ таоло шундай марҳамат қилган:\nادْعُوهُمْ لِآبَائِهِمْ هُوَ أَقْسَطُ عِنْدَ اللَّهِ فَإِنْ لَمْ تَعْلَمُوا آبَاءَهُمْ فَإِخْوَانُكُمْ فِي الدِّينِ وَمَوَالِيكُمْ\n“Уларни ўз оталари исми билан чақиринглар. Ана шу Аллоҳнинг наздида тўғридир. Агар оталарини билмасангиз, улар сизнинг дин қардошларингиз ва дўстларингиздир” (Аҳзоб 5 оят).\nОчиқ-ойдин ояти каримада боланинг нисбатини асл отани қўйиб тутунган отага беришдан қайтарилмоқда.\nНасабни сақлаш билан бир қаторда уни билиш ва ўрганишга ҳам ҳукм қилинган:\nعَن أَبِي هُرَيْرَةَ عَن النَّبِيِّ صَلَّى اللَّهُ عَلَيْهِ وَسَلَّمَ قَالَ: "تَعَلَّمُوا مِنْ أَنْسَابِكُمْ مَا تَصِلُونَ بِهِ أَرْحَامَكُمْ فَإِنَّ صِلَةَ الرَّحِمِ مَحَبَّةٌ فِي الْأَهْلِ مَثْرَاةٌ فِي الْمَالِ مَنْسَأَةٌ فِي الْأَثَرِ".\n“Насабларингиздан раҳмларингизни у билан боғлайдиган нарсаларингизни ўрганинглар. Чунки, силаи раҳм қариндош-уруғда муҳаббатни, бойлик ва умрда баракани пайдо бўлишига сабабдир”, дедилар” (Имом Аҳмад ривояти).\nНақл қилинишича, Абу Бакр розияллоҳу анҳу билан Оиша розияллоҳу анҳо насаб борасида билимдон бўлганлар. Араблар улардан насабларини билиб олар эдилар.\nФақиҳлар насаб борасида Китоб ва суннатдан икки қоидани чиқариб олганлар:\n1. Насаб борасида жуда ҳам эҳтиёт бўлиш ихтиёр қилинган. Шунинг учун фақиҳлар насаб юзасидан нодир суратларни фараз қилишиб, уни собит қилишга ҳаракат қилганлар;\n2. Она кимнинг никоҳида бўлса, бола ундан бўлади. Зино қилгувчига эса, ҳад урилади. Фақиҳлар ушбу икки қоида асосида масалаларни чиқарганлар.\nНАСАБНИ СОБИТ ҚИЛАДИГАН ҲОМИЛАНИНГ МУДДАТИ\nҲомиланинг энг кам муддати бил иттифоқ олти ойдир. Бундан камда соғлом бола дунёга келмайди. Ҳанафийлар наздида ҳомиланинг энг кўп муддати икки йил бўлиб, ундан ортиғида қоринда бола турмайди.\nأَكْثَرُ مُدَّةِ الْحَمْلِ سَنَتَانِ ) لِخَبَرِ عَائِشَةَ رَضِيَ اللَّهُ عَنْهَا كَمَا مَرَّ فِي الرَّضَاعِ... وَأَقَلُّهَا سِتَّةُ أَشْهُرٍ ) إجْمَاعًا.\n“Разода ўтганидек Оиша розияллоҳу анҳонинг хабарига биноан ҳомиланинг энг кўп муддати икки йилдир. Унинг ози эса олти ойдир. Шунга ижмо қилинган” (Дуррул мухтор).\nНИКОҲДАН КЕЙИН ҚАНЧА МУДДАТДА БОЛА ПАЙДО БЎЛСА, НАСАБ СОБИТ БЎЛАДИ\nБир киши бир аёлга саҳиҳ никоҳ ила уйланса, аёл олти ойдан камроқ муддатда туғиб қўйса, боланинг насаби у эрдан собит бўлмайди. Ҳа, агар бола никоҳ вақтидан бошлаб олти ойда ёки ундан зиёда вақтда туғилса ва эр уни эътироф қилса ёки жим турса, боланинг насаби ундан собит бўлади. Агар эр боланинг насабини инкор қилиб: “Бу бола мендан эмас” деса, бу билан насаб узулиб қолмайди. Балки, лиъон лозим бўлади.\nقَالَ أَصْحَابُنَا : لِثُبُوتِ النَّسَبِ ثَلَاثُ مَرَاتِبَ ( الْأُولَى ) النِّكَاحُ الصَّحِيحُ وَمَا هُوَ فِي مَعْنَاهُ مِنْ النِّكَاحِ الْفَاسِدِ : وَالْحُكْمُ فِيهِ أَنَّهُ يَثْبُتُ النَّسَبُ مِنْ غَيْرِ عَوْدَةٍ وَلَا يَنْتَفِي بِمُجَرَّدِ النَّفْيِ وَإِنَّمَا يَنْتَفِي بِاللِّعَانِ ، فَإِنْ كَانَا مِمَّنْ لَا لِعَانَ بَيْنَهُمَا لَا يَنْتَفِي نَسَبُ الْوَلَدِ كَذَا فِي الْمُحِيطِ... وَإِذَا تَزَوَّجَ الرَّجُلُ امْرَأَةً فَجَاءَتْ بِالْوَلَدِ لِأَقَلَّ مِنْ سِتَّةِ أَشْهُرٍ مُنْذُ تَزَوَّجَهَا لَمْ يَثْبُتْ نَسَبُهُ ، وَإِنْ جَاءَتْ بِهِ لِسِتَّةِ أَشْهُرٍ فَصَاعِدًا يَثْبُتُ نَسَبُهُ مِنْهُ اعْتَرَفَ بِهِ الزَّوْجُ أَوْ سَكَتَ..\n“Бизнинг асҳобларимиз насаб собит бўлиши учун учта даража бор, деб айтганлар. Биринчиси, саҳиҳ ёки саҳиҳ маъносидаги фосид никоҳ. Унинг ҳукми насаб даъвосиз собит бўлади. Инкор қилиш билан насаб бекор бўлмайди. Лиъон билан билан насаб бекор бўлиши мумкин. Агар эр-хотин лиъонга лойиқ бўлмасалар болани насаби бекор бўлмайди. “Муҳит”да шундай дейилган. Бир киши бир аёлга уйланиб, аёл никоҳдан кейин олти ойдан озроқда бола туғса, боланинг насаби эрдан собит бўлмайди. Агар олти ой ёки ундан кўпроғида бола туғса, эр тан олса ҳам ёки сукут қилса ҳам боланинг насаби ундан собит бўлади” (Фатвои ҳиндия).\nФосид никоҳ сабабли олти ой ёки ундан кўпроқ муддатда бола туғилса, боланинг насаби отадан собит бўлади. Бунда отанинг даъвоси зарур эмас.\nوَيَثْبُتُ نَسَبُ الْوَلَدِ الْمَوْلُودِ فِي النِّكَاحِ الْفَاسِدِ وَتُعْتَبَرُ مُدَّةُ النَّسَبِ مِنْ وَقْتِ الدُّخُولِ عِنْدَ مُحَمَّدٍ - رَحِمَهُ اللَّهُ تَعَالَى - وَعَلَيْهِ الْفَتْوَى قَالَهُ أَبُو اللَّيْثِ كَذَا فِي التَّبْيِينِ وَالنِّكَاحُ الْفَاسِدُ لَا حُكْمَ لَهُ قَبْلَ الدُّخُولِ.\n“Фосид никоҳдан туғилган боланинг насаби эрдан собит бўлади ва насабнинг муддати Имом Муҳаммад раҳматуллоҳи алайҳнинг наздиларида яқинлик қилинган вақтдан эътиборга олинади. Фатво шунга берилгандир” (Фатвои ҳиндия).\nШУБҲА БИЛАН ЯҚИНЛИК ҚИЛИШДА НАСАБ\nБир киши бегона аёл билан: “Бу менинг аёлим” деган гумонда яқинлик қилса, бундай ҳолатда насабни собит қилиш учун шубҳа билан яқинлик қилгувчи томонидан даъво шартдир. Агар у: “Бу бола мендан” деб даъво қилса, боланинг насаби ундан собит бўлади. Аксинча бўлса, насаб собит бўлмайди.\nأَنَّ مَنْ وَطِئَ امْرَأَةً أَجْنَبِيَّةً زُفَّتْ إلَيْهِ وَقِيلَ لَهُ إنَّهَا امْرَأَتُك فَهِيَ شُبْهَةٌ فِي الْفِعْلِ وَأَنَّ النَّسَبَ يَثْبُتُ إذَا ادَّعَاهُ.\n“Бир киши унга келин қилиб тушириб келинган бегона аёлга бу сенинг хотинингдир, деган гапга биноан яқинлик қилса, буни ишдаги шубҳа дейилади ва эр даъво қилса боланинг насаби ундан собит бўлади” (Баҳрур роиқ).\nРАЖЪИЙ ТАЛОҚДАН КЕЙИН ПАЙДО БЎЛГАН БОЛАНИНГ НАСАБИ\nРажъий талоқ қилинган аёлда бола пайдо бўлса, унинг уч кўриниши бор:\n1. Ражъий талоқ қилинган аёл ҳайз кўрадиган бўлса ва иддаси тугаганига иқрор бўлишдан аввал икки йил тўлганда ёки икки йилдан кўпроқ муддатда бола туғса ва эр уни инкор қилмаса, боланинг насаби талоқ қилувчи эрдан собит бўлади. Бундай ҳолатда ражъий талоқ иддасида эр аёлга ражъат қилган экан деб тушунилади. Шунинг учун бу суратда аёл эрнинг никоҳида қолади. Агар эр болани инкор қилиб: “Бола мендан эмас” деса, лиъонга ҳукм қилинади;\n2. Ражъий талоқ қилинган аёл ҳайз кўрадиган бўлса, иддаси тугаганига иқрор бўлишидан аввал икки йилдан кам муддатда бола туғиб қўйди ва эр болани инкор қилмади. Бу боланинг насаби эрдан собит бўлади. Лекин, идда тугаганлиги сабабли аёл боин талоқ бўлади. Чунки, ражъий талоқдан кейин эр аёлга ражъат қилган ёки қилмаганида шак бўлиб қолди. Шак билан эса, ражъат собит бўлмайди. Бола ҳомила муддатида туғилганлиги учун унинг насаби эрдан собит бўлди;\n3. Аёл идда тугаганига иқрор бўлиб, олти ойдан кам муддатда бола туғиб қўйса, боланинг насаби эрдан собит бўлади. Агар аёл идда тугаганига иқрор бўлгандан кейин тўлиқ олти ой ёки ундан зиёда вақтда туғиб қўйса, боланинг насаби отадан собит бўлмайди.\nمعتدة الرجعي...وَإِنْ وَلَدَتْ لِأَكْثَرَ مِنْ سَنَتَيْنِ ) وَلَوْ لِعِشْرِينَ سَنَةً فَأَكْثَرَ لِاحْتِمَالِ امْتِدَادِ طُهْرِهَا وَعُلُوقِهَا فِي الْعِدَّةِ ( مَا لَمْ تُقِرَّ بِمُضِيِّ الْعِدَّةِ ) وَالْمُدَّةُ تَحْتَمِلُهُ ( وَكَانَتْ ) الْوِلَادَةُ ( رَجْعَةً ) لَوْ ( فِي الْأَكْثَرِ مِنْهُمَا ) . أَوْ لِتَمَامِهِمَا لِعُلُوقِهَا فِي الْعِدَّةِ ( لَا فِي الْأَقَلِّ ) لِلشَّكِّ وَإِنْ ثَبَتَ نَسَبُهُ\n“Ражъий талоқ иддасида ўтирган аёл икки йилдан кўпроқ муддатда бола туғса, гарчи йигирма йил ёки ундан кўпроқ бўлса ҳам, модомики иддаси тугаганига иқрор бўлмаса, поклиги чўзилиб, идда ичида ҳомиладор бўлганлигини эҳтимоли бўлгани учун боланинг насаби отадан собит бўлади. Туғилиш ражъат ҳисобланади. Агар туғилиш икки йилдан кейин ёки икки йил тўлганидан кейин бўлса, чунки, иддада ҳомила пайдо бўлган бўлиши мумкин. Икки йилдан озроғида туғилиш ражъат саналмайди, гарчи насаб собит бўлса ҳам” (Раддул муҳтор).\nБОИН ТАЛОҚДАН КЕЙИН ПАЙДО БЎЛГАН БОЛАНИНГ НАСАБИ\nАёл боин ёки муғаллаза талоқ қўйилгандан кейин олти ойдан камда бола туғса, боланинг насаби талоқ қўювчи эрдан собит бўлади. Агар олти ойдан зиёда ва икки йилнинг ичида бола туғса ва туғишдан олдин аёл иддаси тугаганига иқрор бўлмаса, боланинг насаби эридан собит бўлади.\nАгар икки йил ичида ёки икки йилдан кейин боин талоқ қилинган аёл туғса, бундай ҳолатда насабни эрдан собит бўлиши учун эрнинг: “Бола мендан” деган даъвоси топилиши лозим бўлади. Ага эр даъво қилмаса, боланинг насаби ундан собит бўлмайди.\nАгар боин талоқ қилинган аёл иддаси тугаганига иқрор бўлиб, олти ойдан кам муддатда туғса, бола талоқ қилувчи эрдан собит бўлади. Агар олти ойдан кўпда туғса, боланинг насаби талоқ қўювчи кишидан собит бўлмайди.\nТАЛОҚДАН КЕЙИН ЎСПИРИН ҚИЗ ҚОРНИДА ПАЙДО БЎЛГАН БОЛАНИНГ НАСАБИ\nБалоғатга етмаган, лекин балоғат ёшига яқин қолган қизга талоқ қўйилди. Талоқдан кейин бу қиз тўққиз ойдан камда туғиб қўйса, боланинг насаби талоқ қўювчи эрдан собит бўлади. Агар талоқдан кейин тўлиқ тўққиз ойда туғса, боланинг насаби у эрдан собит бўлмайди. Ҳа, агар қиз уч ой идда ичида: “Мен ҳомиладорман” деган бўлса, бола зинодан бўлмайди. Иқрордан кейин бола икки йил ичида туғилса ҳам боланинг насаби у эрдан собит бўлади.\nНИКОҲ БИТМИДАН КЕЙИН ҲАЛИ КЕЛИННИ УЙГА ТУШИРИШ КЕЛИШИДАН АВВАЛ ТУҒИЛГАН БОЛАНИ НАСАБИ\nНикоҳ битми бўлиб, ҳали келинни уйга туширишдан олдин келин бола туғиб қўйса, куёв болани инкор қилмаса, боланинг насаби ундан собит бўлади. Чунки, куёв болани инкор қилмади. Демак, хуфёна тарзда у иккиси мулоқат қилган бўлишлари мумкин. Агар эр болани инкор қилса, эр-хотин лиъон қиладилар.\nЭР УЙДАН ЙИРҚДАЛИГИДА БОЛА ТУҒИЛИШИ\nЭр бир неча йилдан буён уйидан узоқда бўлса ва аёл бола туғса, эр уни насабини инкор қилмаса, боланинг насаби эрдан собит бўлади. Чунки, эр бирор жинояти сабабли беркиниб юриб, яширин тарзда келиб аёли билан яқинлик қилган бўлиши мумкин. Худо асрасин агар эр келиб аёли билан яқинлик қилмаган бўлса-ю, лекин боланинг насабини инкор қилмай эр жим турса, боланинг насаби эрдан собит бўлади. Боланинг насаби собит бўлишидан мурод, Набий соллаллоҳу алайҳи васалламнинг қуйидаги ҳадисларига биноандир:\nعَنْ أَبِي أُمَامَةَ قَالَ: سَمِعْتُ رَسُولَ اللهِ صَلَّى اللَّهُ عَلَيْهِ وَسَلَّمَ يَقُولُ فِي خُطْبَتِهِ عَامَ حَجَّةِ الْوَدَاعِ: إِنَّ اللهَ قَدْ أَعْطَى لِكُلِّ ذِي حَقٍّ حَقَّهُ فَلاَ وَصِيَّةَ لِوَارِثٍ الْوَلَدُ لِلْفِرَاشِ وَلِلْعَاهِرِ الْحَجَرُ وَحِسَابُهُمْ عَلَى اللهِ وَمَنِ ادَّعَى إِلَى غَيْرِ أَبِيهِ أَوِ انْتَمَى إِلَى غَيْرِ مَوَالِيهِ فَعَلَيْهِ لَعْنَةُ اللهِ التَّابِعَةُ إِلَى يَوْمِ الْقِيَامَةِ لاَ تُنْفِقُ امْرَأَةٌ مِنْ بَيْتِ زَوْجِهَا إِلاَّ بِإِذْنِ زَوْجِهَا قِيلَ: يَا رَسُولَ اللهِ وَلاَ الطَّعَامَ قَالَ: ذَلِكَ أَفْضَلُ أَمْوَالِنَا. رَوَاهُ التِّرْمِذِيُّ وَصَاحِبَاهُ.\n«Албатта, Аллоҳ ҳар бир ҳақ эгасига ҳақини берди. Ворисга васият қилиш йўқ. Болага тўшакка қараб нисбат берилади. Зинокорга тош берилади. Ҳисоблари эса Аллоҳга ҳавола. Ким отасидан бошқанинг (насабини) даъво қилса ёки ўз мавлоларидан бошқага қўшилиб олса, унга қиёматгача Аллоҳнинг узилмас лаънати бўлгай. Хотин эрининг уйидан унинг изнисиз нафақа қилмас», дедилар.\n«У энг афзал молимиз-ку», дедилар у Зот» (Термизий ва унинг икки соҳиби ривоят қилишган).\nШу ҳадис сабабли юқоридаги ҳолатда болани ҳаромий дейишдан қайтарилганмиз. Шунинг учун боланинг насаби эрдан собит бўлади. Агар эр: “Бола мендан эмас” деб инкор қилса, эр-хотин лиъон қиладилар.\nАгар зино сабабли бир бола дунёга келса, аёл ҳам, эркак ҳам: “Бола биздан бўлган” деб иқрор қилсалар. Боланинг насаби у эрдан собит бўлмайди. Болага бирор шаръий ҳақ собит бўлмайди.\nفاذا اقر انه زنى بهذه الحرة وان هذا الولد منها من الزنا وصدقته المرأة في ذلك لا يثبت الولد من الرجل\n“Агар эр бу ҳур аёл билан зино қилганлигини ва бола зино туфайли у аёлдан туғилганлигига иқрор бўлса, аёл ҳам бу борада уни тасдиқ қилса, боланинг насаби кишидан собит бўлмайди” (Фатаво Абдул Ҳай).\nЗИНОДАН ҲОМИЛАДОР БЎЛГАН АЁЛ ЗИНО ҚИЛГАН КИШИГА ТУРМУШГА ЧИҚИБ, БОЛА ТУҒИШИ\nБир аёл зино сабабли ҳомиладор бўлиб, зино қилган кишига турмушга чиқиб, аёл олти ой ёки ундан зиёда муддатда туғса, боланинг насаби у зино қилгувчи эрдан собит бўлади. Лекин, бу насаб зино сабабли эмас, никоҳ сабабли собит бўлади. Агар никоҳдан кейин олти ойдан камда туғса, боланинг насаби собит бўлмайди.\nوَلَوْ زَنَى بِامْرَأَةٍ فَحَمَلَتْ ، ثُمَّ تَزَوَّجَهَا فَوَلَدَتْ إنْ جَاءَتْ بِهِ لِسِتَّةِ أَشْهُرٍ فَصَاعِدًا ثَبَتَ نَسَبُهُ ، وَإِنْ جَاءَتْ بِهِ لِأَقَلَّ مِنْ سِتَّةِ أَشْهُرٍ لَمْ يَثْبُتْ نَسَبُهُ\n“Бир киши бегона аёл билан зино қилиб, аёл ҳомиладор бўлса, сўнг киши у аёлга уйланиб, олти ой ёки ундан кўпроқ муддатда бола туғса, боланинг насаби зино қилувчи эрдан собит бўлади. Агар олти ойдан камроқ муддатда бола туғса, насаби собит бўлмайди” (Фатвои ҳиндия).\nЭРЛИ АЁЛ ТАЛОҚСИЗ БИР ЭРГА НИКОҲЛАНИБ, УНДАН ФАРЗАНД КЎРИШИ\nБир киши била туриб эрли аёлни никоҳига олса, бу никоҳ ботил бўлади. Бундай ҳолатда фарзанд дунёга келса, боланинг насаби иккинчи эрдан собит бўлмайди. Агар биринчи эр болани инкор қилмаса, Набий соллаллоҳу алайҳи васалламнинг “Болага тўшакка қараб нисбат берилади. Зинокорга тош берилади” деган ҳадисларига биноан боланинг насаби ундан собит бўлади. Агар аввалги эр болани инкор қилса, бола ҳаромий ҳисобланади.\nАгар бир киши билмай эрли аёлга уйланса ва фарзанд дунёга келгандан кейин аёлнинг аввалги эри мавжудлиги ва талоқсиз иккинчи эрга текканлиги маълум бўлиб қолса, аёл аввалги эрга қайтади. Боланинг насаби эса, иккинчи эрдан собит бўлади.\nБЕДАРАК КЕТГАН КИШИНИНГ АЁЛИ ЎЗГА КИШИГА НИКОҲЛАНИБ КЎРГАН ФАРЗАНДЛАРИНИНГ НАСАБЛАРИ\nБедарак кетган кишининг аёли қонунан никоҳини фасх қилдиргандан кейин ўзга бир кишига турмушга чиқиб, ундан фарзанд кўрса ва аввалги эри қайтиб келса, аёл аввалги эрга қайтарилади. Лекин, болаларнинг насаблари иккинчи эрдан собит бўлади.\nБОТИЛ ВА ФОСИД НИКОҲЛАРНИНГ НАСАБДАГИ ФАРҚИ\nБотил никоҳ билан насаб собит бўлмайди. Чунки, у суратда аёл билан яқинлик қилиш зино ҳисобланади. Масалан, насабий, ризоъий, саҳарий маҳрамига уйланиш ботил никоҳ ҳисобланади. Шунингдек, мажусий, қодёний каби динсизлар билан никоҳланиш ботил никоҳ саналади. Лекин, икки динсиз турмуш қуриб фарзанд кўрсалар ва исломни қабул қилсалар, туғилган болаларнинг насаблари у иккисидан собит бўлади. Яна бир киши икки опа-сингилга бирин-кетин уйланса ёки икки маҳрам аёлга уйланса ёки гувоҳсиз уйланса, бас бундай никоҳлар ботил ҳисобланади. Буларнинг барчасида насаб собит бўлмайди.\nФосид никоҳ сабабли бола туғилса, боланинг насаби эрдан собит бўлади. Лекин, никоҳ риштаси тугатилади. Чунки, бундай ҳолатда яқинлик шубҳа билан бўлади. Шубҳа билан қилинган яқинликда эса, насаб собит бўлади. Масалан, опа-сингилга ёки икки маҳрамга бир пайтда никоҳланса ёки бирини иддасида иккинчисига уйланса ёки иддада ўтирган аёлга уйланса ёки тўрттадан кўп аёлга уйланса ёки тўртинчисини иддасида бешинчисига уйланса ёки ҳур аёли устига чўри аёлни олса ёки зиммий мусулмон аёлга уйланса, бас буларнинг барчасида никоҳ фосид бўлади. Агар юқоридаги никоҳлар туфайли бола пайдо бўлса, боланинг насаби никоҳланувчи эрдан собит бўлади.\nФойда: Фиқҳий ва фатво китобларида ботил билан фосид никоҳ мутлоқ тарзда келтирилади. Лекин, “Мабсут” ва муътамад китобларда у иккисини орасини фарқланади. Шунинг учун улрни таҳқиқ қилиш лозим.\nСунъий урчитиш сабабли туғилган боланинг насаби\nҲозирги пайтда сунъий урчитиш воситасида болалар дунёга келяптилар. Уларнинг насаблари борасида икки сурат мавжуд:\n1. Спермаси олинган эркак билан аёл бир-бирларига бегона бўлса, бу умуман жоиз эмас ва зинонинг ҳукмида бўлади ва бундай ҳолатда бирор кишидан насаб собит бўлмайди;\n2. Эр-хотиннинг спермалари олиниб, шприц ёрдамида аёл бачадонига солинса ёки махсус жойда бир муддат сақланиб сўнг бачадонга кўчирилса, жоиз бўлади. Агар эрнинг бир аёлидан сперма олиниб, эрнинг уруғи билан аралаштириб, эрнинг иккинчи хотин бачадонига солинса, олимлар фикрига кўра заруратсиз бундай қилиш мумкин эмас. Чунки, Холиқнинг низомини ўзгартиришга журъат қилиш ҳисобланади. Қўл орқали уруғни чиқариш ва аёл авратини доялар олдида сабабсиз очиши ҳаромдир.\nАёл бола туғишга қодир бўлмаса ва насл қолдиришга қаттиқ эҳтиёжи бўлса, эр-хотиндан сперма олиниб, сунъий урчутишга рухсат берилаи.\nТухумни эрнинг бир аёлидан олиб, иккинчи аёлига қўйишдан қайтарилган. Лекин, унга қарамай шундай қилинса, боланинг насаби эрдан собит бўлди ва қоринида болани кўтариб юрган она боланинг онаси ҳисобланади. Спермаси олинган аёлни ҳам она дейилади ва онаси каби ҳурмат эҳтиром кўрсатилади. Бир болани икки онага мансуб қилишда бирор қабоҳат йўқ.\nФОТИМА РОЗИЯЛЛОҲУ АНҲОДАН БОШҚА АЁЛАРНИНГ ФАРЗАНДЛАРИНИНГ НАСАБИ ОТА ТОМОНДАН СОБИТ БЎЛАДИ\nШариат насаб ҳақини отага бергандир, яъни ота қандай хонадондан бўлишига қарамай болани насаби унга нисбат берилади. Гарчи онанинг насаби ота насабига хилоф бўлса ҳам. Масалан, ота саййид бўлиб, она саййид бўлмаса, бас бола ота томонга нисбат берилиб, саййид дейилади. Лекин, Фотима розияллоҳу анҳо фарзандлари бундан мустаснодир. Шунинг учун ҳазрати имом Ҳасан ва Ҳусайн розияллоҳу анҳумоларнинг насаблари Фотима розияллоҳу анҳо орқали Набий соллаллоҳу алайҳи васалламга нисбат берилади ва бу фақат Фотима розияллоҳу анҳога тегишлидир. Зотан, Набий соллаллоҳу алайҳи васаллам у киши ҳаққида сайюдун ниса, набиралари Ҳасан ва Ҳусайн розияллоҳу анҳумолар ҳаққида эса, жаннат аҳлининг ёш йигитлари деганлар. Шунинг учун Фотима розияллоҳу анҳодан ўзга бирор аёл томонга туққан фарзандларининг нисбатлари берилмайди. Бу ҳақда ҳадиси шарифда шундай дейилади:\nعن فاطمة الكبرى قالت: قال رسول الله صلى الله عليه و سلم: " كُلُّ بَنِي آدَمَ يَنْتَمُونَ إِلَى عَصَبَةٍ إِلا وَلَدَ فَاطِمَةَ فَأَنَا وَلِيُّهُمْ وَأَنَا عَصَبَتُهُمْ."\nФотима розияллоҳу анҳодан ривоят қилинади:\n“Барча одам болалари асаба (ота) томонга мансуб бўладилар. Лекин, Фотима болалари мен уларни валийсиман ва мен уларни асабасиман” деедилар” (Табароний ривояти).\nУшбу китоб Аллоҳ таолонинг изни ва иродаси билан ўз ниҳоясига етди. Энди, барча ишларни енгил қилган Аллоҳ таолодан бу хақирона ишни қабул қилиб, қиёмат кунига захира қилишини сўраб: “Эй Роббимиз, биздан қабул эт, албатта, Сенинг Ўзинг эшитувчи, билувчи зотсан” деб дуо қилиб қоламиз. Амийн!\nТАЛОҚ БОРАСИДАГИ КУНДАЛИК МАСАЛАЛАР\nСавол: Бир киши аёлига ўртамизда никоҳ қолмади деса, нима бўлади?\nЖавоб: Эрнинг бу сўзи киноий сўз бўлиб, у билан талоқи боин тушади. Шу сўзларни такрор-такрор айтса, боинга боин илашмаслик қоидасига биноан бекорчи сўзга айланади.\nوَلَوْ قَالَ لَهَا لَا نِكَاحَ بَيْنِي وَبَيْنَك أَوْ قَالَ لَمْ يَبْقَ بَيْنِي وَبَيْنَك نِكَاحٌ يَقَعُ الطَّلَاقُ إذَا نَوَى وَلَوْ قَالَتْ الْمَرْأَةُ لِزَوْجِهَا لَسْت لِي بِزَوْجٍ فَقَالَ الزَّوْجُ صَدَقْت وَنَوَى بِهِ الطَّلَاقَ يَقَعُ فِي قَوْلِ أَبِي حَنِيفَةَ رَحِمَهُ اللَّهُ تَعَالَى.\n“Агар эр аёлга: “Мен билан сенинг ўртангда никоҳ йўқ” ёки “Мен билан сенинг ўртангда никоҳ қолмади” деб, талоқни ният қилса, талоқ тушади. Агар аёл эрига: “Сен эрим эмассан” деса, эр: “Тўғри гапирдинг” деб, талоқни ният қилса, Абу Ҳанифа раҳматуллоҳи алайҳ қавлига биноан талоқ воқе бўлади” (Фатвои ҳиндия).\nСавол: Бугундан бошлаб сен менга ҳаромсан деса, талоқ тушадими?\nЖавоб: Бу сўз билан бир боин талоқ тушади ва никоҳсиз аёл эрига ҳалол бўлмайди.\nقَالَ لِامْرَأَتِهِ: أَنْتِ عَلَيَّ حَرَامٌ وَنَحْوَ ذَلِكَ كَأَنْتِ مَعِي فِي الْحَرَامِ...وَتَطْلِيقَةٌ بَائِنَةٌ إنْ نَوَى الطَّلَاقَ وَثَلَاثٌ إنْ نَوَاهَا وَيُفْتَى بِأَنَّهُ طَلَاقٌ بَائِنٌ وَإِنْ لَمْ يَنْوِهِ لِغَلَبَةِ الْعُرْفِ.\n“Эр аёлига: “Сен менга ҳаромсан” ёки шу каби “Сен мен билан ҳаромдасан” деб айтса... агар талоқни ният қилса, бир боин талоқ ва учни ният қилса, уч талоқ воқе бўлади. Урфда талоққа ишлатилиши ғолиб бўлганлиги туфайли талоқни ният қилмасада, боин талоқ тушишига фатво берилади” (Раддул муҳтор).\nСавол: Бир киши хотинига онангникига кет, йўқол деса талоқ тушадими?\nЖавоб: Эр талоқ ниятида, яъни қайта яшамаслик ниятида онангникига кет, йўқол деса, у сўз билан боин талоқ тушади. Никоҳни янгиламай эр-хотинликни давом эттириш жоиз эмас.\nوَبَقِيَّةُ الْكِنَايَاتِ إذَا نَوَى بِهَا الطَّلَاقَ كَانَتْ وَاحِدَةً بَائِنَةً... وَهَذَا مِثْلُ قَوْلِهِ: أَنْتِ بَائِنٌ وَبَتَّةٌ وَبَتْلَةٌ وَحَرَامٌ... وَالْحَقِي بِأَهْلِكِ... وَاغْرُبِي وَاخْرُجِي وَاذْهَبِي وَقُومِي.\n“Қолган киноя лафзлар билан талоқни ният қилса, бир боин талоқ воқе бўлади... киноий талоқлар эрнинг қуйдаги “Сен боинсан, узулгансан, кесилгансан, ҳаромсан..., аҳлингга жўна..., даф бўл, чиқ, кет, тур” сўзлари кабидир” (Фатҳул қодир).\nСавол: Эр қўрқитиш учун аёлига сени қўйдим деса, талоқ тушадими?\nЖавоб: Бизнинг урфимизда аёлга нисбатан ишлатилган сени қўйдим сўзи фақат талоқ учун истеъмол қилинадиган бўлиб қолган. Бир вақтлар сен бўшсан сўзи ва сени озод қилдим сўзлари урфда фақат талоққа ишлатилгани каби. Қайси сўз урфда фақат талоқ учун ишлатилса, ундан бошқа тушунилмаса, у билан ражъий талоқ тушади.\nفَإِنَّ سَرَّحْتُك كِنَايَةٌ لَكِنَّهُ فِي عُرْفِ الْفُرْسِ غَلَبَ اسْتِعْمَالُهُ فِي الصَّرِيحِ فَإِذَا قَالَ " رهاكردم " أَيْ سَرَّحْتُك يَقَعُ بِهِ الرَّجْعِيُّ مَعَ أَنَّ أَصْلَهُ كِنَايَةٌ أَيْضًا\n“Сарраҳтуки (сени озод қилдим) киноя лафздир. Лекин, форслар урфида сариҳда ишлатишили ғолибдир. Агар эр аёлига раҳо кардам, яъни сени озод қилдим деса, у лафзнинг асли киноя бўлишига қарамай у билан ражъий талоқ воқе бўлади” (Раддул муҳтор).\nСавол: Мен сени хотинликдан чиқардим деса, талоқ тушадими?\nЖавоб: Бу билан боин талоқ тушиб, аёл эрига никоҳсиз ҳалол бўлмайди.\nوَلَوْ قَالَ أَنَا بَرِيءٌ مِنْ نِكَاحِك وَقَعَ الطَّلَاقُ إذَا نَوَاهُ\n“Агар эр: “Сенинг никоҳингга алоқам йўқ” деб, талоқни ният қилса, боин талоқ воқе бўлади” (Раддул муҳтор).\nСавол: Эр ғазаб ҳолатда бу менинг хотиним эмас деса, талоқ тушадими?\nЖавоб: Бу билан агар талоқни ният қилса, боин талоқ тушади.\nСавол: Бир киши ғазаб ҳолатида бу менинг хотиним эмас деса, талоқ тушадими?\nЖавоб: Агар эр бу сўзи билан талоқни ният қилса, бир боин талоқ воқе бўлади.\nلَسْت لَك بِزَوْجِ أَوْ لَسْت لِي بِامْرَأَةٍ\n“Мен сенга эр эмасман ёки сен менга хотин эмассан деб талоқни ният қилса талоқ воқе бўлади” (Раддул муҳтор).\nСавол: Эр жанжал қилиб, аёлига кет йўқол мени сен билан ишим йўқ деса, талоқ тушадими?\nЖавоб: Агар бу сўзни эр-хотин талоқ музокарасини қилиб турган пайтда айтса, талоқни ният қилиш билан талоқ воқе бўлади.\nСавол: Бир кишини иккита аёли бўлиб, биринчи аёли сен у иккинчи аёлинг билан алоқанг бор деса, эр унга жавобан: “Ўртамизда ҳеч қандай алоқа йўқ. Агар у билан алоқа қилаётган бўлсам онам билан алоқа қилгандай бўлай” деса, иккинчи аёлига талоқ тушадими?\nЖавоб: Агар талоқни ният қилса, талоқ тушади. Агар ният қилмаса, тушмайди.\nوَلَوْ قَالَ لَهَا: أَنْتِ مِثْلُ أُمِّي أَوْ كَأُمِّي يَنْوِي فَإِنْ نَوَى الطَّلَاقَ وَقَعَ بَائِنًا وَإِنْ نَوَى الْكَرَامَةَ أَوْ الظِّهَارَ فَكَمَا نَوَى\n“Агар эр аёлига: “Сен онамга ўхшашсан” ёки “Онам кабисан” деб, талоқни ният қилса, боин талоқ воқе бўлади. Агар онам каби мукаррамсан деса ҳеч нарса воқе бўлмайди. Агар онамга яқинлик қилмаганимдек сенга ҳам яқинлик қилмайман деб, зиҳорни ният қилса зиҳор бўлади” (Фатвои ҳиндия).\nТАЛОҚ СЎЗИНИ ЎЗГАРТИРИБ ТАЛОҚ ҚИЛИШ\nСавол: Зайд ўз аёлига талоқ сўзини тўғри талаффуз қилмай, бир талок, икки талок, уч талок деса, талоқ тушадими?\nЖавоб: Баҳрур роиқ китобининг соҳиби талоқ сўзини ўзгартириб талоқ қўйилса, талоқ тушиши ёки тушмаслиги тўғрисида қуйидагиларни айтганлар:\nوَمِنْهُ الْأَلْفَاظُ الْمُصَحَّفَةُ وَهِيَ خَمْسَةٌ: تَلَاقٌ وَتَلَاغٌ وَطَلَاغٌ وَطَلَاك وَتَلَاك فَيَقَعُ قَضَاءً وَلَا يُصَدَّقُ إلَّا إذَا أَشْهَدَ عَلَى ذَلِكَ قَبْلَ التَّكَلُّمِ بِأَنْ قَالَ امْرَأَتِي تَطْلُبُ مِنِّي الطَّلَاقَ وَأَنَا لَا أُطَلِّقُ فَأَقُولُ هَذَا.\n“Талоқ тушадиган сўзлардандир талоқ лафзини ўзгартирилган шакли. Улар бештадир: Талақ, талағ, толағ, толак, талак. Қазоан булар билан талоқ воқе бўлади ва (мен бу сўзлардан талоқни ирода қилмаган эдим деса) тасдиқ қилинмайди. Лекин, гапиришдан олдин аёлим мендан талоқни талаб қилаяпти. Мен уни талоқ қилмайман ва (талоқ лафзини ўзгартириб) буларни айтаман деб, гувоҳ қилиб қўйса, (талоқни ирода қилмаганман деган гапини) тасдиқ қилинади” (Баҳрур роиқ шарҳу канзуд дақоиқ).\nوَلَا فَرْقَ بَيْنَ الْعَالِمِ، وَالْجَاهِلِ وَعَلَيْهِ الْفَتْوَى.\n“Бу сўзларни талаффуз қилиш билан талоқ тушишида олим билан жоҳилнинг фарқи йўқдир. Фатво шунгадир” (Баҳрур роиқ шарҳу канзуд дақоиқ).\nСавол: Зайд аёли билан уришиб қолиб, қўшниси Амрни олдига чиқибди. Амр Зайдга ундай аёлни талоқ қўйиб юбор дебди. Шунда Зайд талоқ қўйишни билмайман дебди. Шунда Амр бир, икки, уч талоқсан дейсан дебди. Зайд аёлига амр ўргатгандек айтибди. Бу ҳолатда Зайднинг аёлига талоқ тушадими?\nوَيَقَعُ طَلَاقُ كُلِّ زَوْجٍ عَاقِلٍ بَالِغٍ.\n“Оқил, болиғ ҳар бир эркакнинг талоғи воқе бўлади” (Баҳрур роиқ).\nСавол: Икки аёлдан бири эрига кундошимни талоқ қилинг деб, талаб қилса, эр ёлғондан уни талоқ қилиб бўлганман деб айтса, иккинчи аёлга талоқ тушадими?\nЖавоб: Агар эр аёлини тинчлантириш мақсадида уни талоқ қилдим деса, талоқ тушади. Ёлғондан тинчлантириш мақсадида талоқ қўйганман деб хабар берса, талоқ тушмайди.\nلَوْ أَرَادَ بِهِ الْخَبَرَ عَنْ الْمَاضِي كَذِبًا لَا يَقَعُ دِيَانَةً، وَإِنْ أَشْهَدَ قَبْلَ ذَلِكَ لَا يَقَعُ قَضَاءً أَيْضًا.\n“У билан ёлғондан ўтган замондан хабар беришни ирода қилса, диёнатан талоқ воқе бўлмайди. Агар ундан олдин гувоҳларни қоим қилиб, (аввалги хотинимга ёлғондан уни талоқ қилганман деб айтаман) деса, қазоан ҳам талоқ воқе бўлмайди” (Дуррул мухтор).\nОТАНГНИКИГА ЖЎНА ДЕЙИШ\nСавол: Зайд аёли билан урушиб, уйдан ташқарига чиқарди ва отангникига жўна деди. Аёли эшик олдидан кетмай бир қанча муддат ўтирди. Сўнг Зайд ухлагач ичкарига кирди. Бу воқеа қизни отасига етгач одамлар унга қизингиз талоқ қилинди деб айтишди. Зайд бу сўз билан талоқни ният қилмаганман деди. Зайднинг ушбу сўзи билан талоқ тушадими?\nЖавоб: Эр агарчи уруш-жанжалдан кейин ғазаб ҳолда отангникига жўна деб айтганлигини иқрор қилиб, талоқни ният қилмаганлигини айтгани учун талоқ тушмайди.\nوَلَوْ قَالَ لَهَا اذْهَبِي أَيَّ طَرِيقٍ شِئْت لَا يَقَعُ بِدُونِ النِّيَّةِ وَإِنْ كَانَ فِي حَالِ مُذَاكَرَةِ الطَّلَاقِ.\n“Эр аёлига: “Хоҳлаган ерингга кет” деса, ниятсиз талоқ воқе бўлмайди. гарчи талоқ зикр қилинаётган мажлис бўлса ҳам” (Фатвои ҳиндия).\nСавол: Зайд аёлига мен сени қўйдим деса, боин талоқ тушадими ёки ражъийми?\nЖавоб: Мен сени қўйдим сўзи араб тилида “сарраҳтуки” лафзи билан ифодаланади. У киноий сўзлардан бўлиб, ниятга муҳтож саналади. Лекин, бу сўзни аёлга нисбатан айтилса, ражъий ёки боин талоқ тушиши борасида асримиз уламолари ихтилоф қилганлар. Азизул фатаво, Фатавои дорул улум китобларида бу сўз киноий, ниятга муҳтождир ва у билан боин талоқ тушади дейилган. Рашид Аҳмад Гангуҳий, Абдулҳай Лакнавий, Ашраф Али Таҳонавий раҳматуллоҳи алайҳимлар бу лафз аёлга нисбатан ишлатилса, урда фақат талоқ ирода қилинади. Шунинг учун у лафз сариҳ ҳисобланиб, у билан ражъий талоқ тушади. Хоҳ ният қилсин ёки қилмасин, деганлар. Муҳаммад Шафиъ Усмоний раҳматуллоҳи лайҳ ҳам шу қавлни қўллаб қувватлаган.\nبِخِلَافِ فَارِسِيَّةِ قَوْلِهِ سَرَّحْتُكِ وَهُوَ " رهاء كردم " لِأَنَّهُ صَارَ صَرِيحًا فِي الْعُرْفِ.\n“Сарраҳтука (сени қўйдим)”нинг форсчаси бўлган “раҳо кардам (сени қўйдим) сўзининг хилофи билан. Чунки, бу урфда сариҳга айлангандир” деди (Раддул муҳтор).\nوَقَدْ مَرَّ أَنَّ الصَّرِيحَ مَا لَمْ يُسْتَعْمَلْ إلَّا فِي الطَّلَاقِ مِنْ أَيِّ لُغَةٍ كَانَتْ.\n“Қайси тилда бўлмасин фақат талоқда ишлатиладиган сўзлар сариҳ сўзлардир” (Раддул муҳтор).\nУЙИМДАН ЧИҚ ЙЎҚОЛ\nСавол: Зайд хотинига сени фалончи билан алоқанг бор, уйимдан йўқол. Акс, ҳолда сени ураман деса, талоқ тушадими?\nЖавоб: Агар эр уйимдан йўқол деган сўзим билан талоқни ният қилмаганман деб, қасам ичса талоқ тушмайди.\nوَالْقَوْلُ لَهُ بِيَمِينِهِ فِي عَدَمِ النِّيَّةِ وَيَكْفِي تَحْلِيفُهَا لَهُ فِي مَنْزِلِهِ\n“Талоқни ният қилмаганлиги тўғрисида эрнинг гапи қасам билан эътиборга олинади. Хотин эрнинг уйида талоқни ният қилмаганлигига қасам ичтириши кифоя қилади” (Раддул муҳтор).\nЭР ХОТИНИГА МЕН СЕНИ ҚЎЙДИМ, ҚЎЙДИМ ДЕБ АЙТИШИ\nСавол: Бир киши одамлар орасида ўзининг аёлини бир неча бор талоқ қилмоқчи бўлди. Одамлар уни бу ишидан қайтаришди. Лекин, у аёлини қозининг олдига олиб келиб, мен сени қўйдим, мен сени қўйдим, мен сени қўйдим деб уч бор айтди. Бу билан аёлга неча талоқ тушади?\nЖавоб: Бу сўзларни уч марта айти билан уч талоқ воқе бўлади.\nТАЛОҚДА ТАЛОҚНИНГ НИСБАТИНИ ЗОҲИРАН АЁЛГА БЕРИШ ШАРТ ЭМАС\nСавол: Зайд хотининг ота-онасининг уйига бориб, аёлини уйига олиб кетмоқчи бўлди. Хотини кетишдан бош тортди. Эрни жаҳли чиқиб, аёлини исмини айтмай ёки унга нисбат бермай бир, икки талоқ деб юборди. Бу билан аёлга талоқ воқе бўладими?\nЖавоб: Ғазаб ҳолати, аёлидан аччиғи чиққанлигидан, у аёлига талоқ қўйганлиги кўриниб турибди. Зеҳнида хотинини ирода қилганлиги тушунилиб турибди. Талоқда нисбат ёки изофа ошкора бўлиши шарт эмас. Шунингдек, хотин мажлисда бор бўлиши ҳам шарт эмас. Унинг бу сўзи билан талоқ воқе бўлади.\nوَلَا يَلْزَمُ كَوْنُ الْإِضَافَةِ صَرِيحَةً فِي كَلَامِهِ؛ لِمَا فِي الْبَحْرِ لَوْ قَالَ: طَالِقٌ فَقِيلَ لَهُ مَنْ عَنَيْت ؟ فَقَالَ امْرَأَتِي طَلُقَتْ امْرَأَتُهُ.\n“Баҳр” да таъкидланганидек, эрнинг сўзида изофани сароҳатан бўлиши шарт эмас. Агар эр: “Талоқ” деса, шунда унга: “Кимни ирода қилдинг” деб сўралса, у хотинимни деб айтса, аёли талоқ бўлади” (Раддул муҳтор).\nСЕН БУГУНДАН БОШЛАБ МЕНГА ОНАМ ВА СИНГИМДЕКСАН\nСавол: Бир киши ғазаб ҳолатида аёли олдига келиб, хотинига кет йўқол, бугундан бошлаб сен менга онам ва синглимсан деди. Ўша кундан бери эрни аёлидан алоҳида қилиб қўйилган. Бу сўз билан аслида талоқ тушадими?\nЖавоб: Бугундан бошлаб сен менга онам ёки сингилимсан жумласи талоқнинг киноий лафзларидандир. Бу сўзни айтиб, талоқни ният қилса бир боин талоқ тушади. Агар бу сўзни бир неча бор такрорласа, биринчиси тушиб қолгани билан талоқ воқе бўлмайди.\nوَإِنْ نَوَى بِأَنْتِ عَلَيَّ مِثْلُ أُمِّي، أَوْ كَأُمِّي\n“Сен менга нисбатан онамга ўхшашсан ёки онамдексан деб (талоқни) ният қилса (талоқ воқе бўлади)” (Раддул муҳтор).\nСавол: Эр аёлига онангни уйига борма, агар борсанг талоқсан деса, бунинг ҳукми нима бўлади?\nЖавоб: Бу сўз талоқни шартга боғлиқ қилиш саналиб, қачонлардир аёл онасининг уйига борса, талоқ тушади.\nوَإِذَا أَضَافَهُ إلَى الشَّرْطِ وَقَعَ عَقِيبَ الشَّرْطِ اتِّفَاقًا مِثْلُ أَنْ يَقُولَ لِامْرَأَتِهِ: إنْ دَخَلْتُ الدَّارَ فَأَنْتِ طَالِقٌ.\n“Агар эр талоқни бирор шартга боғлиқ қилса, шарт топилиши билан уламолар иттифоқига кўа аёли талоқ бўлади. Масалан, бир киши аёлига: “Агар уйга кирсанг талоқсан” деса, аёл уйга кириши билан талоқ тушади” (Фатвои ҳиндия).\nТАЛОҚ БИЛАН ШАРТ БИР ВАҚТДА, БИР ЖУМЛАДА БЎЛИШИ ШАРТ\nСавол: Бир киши аёлига сен талоқсан деб, бироз ўтгандан кейин агар фалон ишни қилсанг деса, бу талоқ ҳисобланадими ёки таълиқ ҳисобланадими?\nЖавоб: Агар талоқ, билан шарт лафзи бир жумлада бўлса, талоқни айтгандан кейин узулуксиз шартни айтса ёки шартни айтиб узулуксиз талоқни айтса, бу таълиқ ҳисобланади. Агар талоқ билан шартни ўртаси нафас олиш учун узулса жоиз. Бундан бошқа бирор нарса туфайли иккиси бир-бирига уланмаса, талоқ ҳисобланиб, таълиқ бўлмай қолади.\nوَلَوْ قَالَ: أَنْتِ طَالِقٌ ثُمَّ إنْ دَخَلْت الدَّارَ فَإِنَّهُ يَقَعُ الطَّلَاقُ وَلَوْ نَوَى التَّعْلِيقَ لَا تَصِحُّ نِيَّتُهُ أَصْلًا.\n“Агар эр: “Сен талоқсан” деб, бироз муддатдан кейин: “Агар уйга кирсанг” деса, талоқ тушади. Агар (бу билан) таълиқни ният қилса, нияти асло дуруст бўлмайди” (Фатвои ҳиндия).\nСавол: Агар бир киши хонига онамга қаттиқ гапирсанг сени талоқ қиламан деса, сўнг хотини қайнонасига қаттиқ гапирса талоқ тушадими?\nЖавоб: Мен сени талоқ қиламан сўзи келаси замонга тегишли бўлиб, талоқ сўзларидан ҳисобланмай, ваъда ҳисобланади. Аёл онасига қаттиқ сўзлаши билан талоқ тушмайди.\nبِخِلَافِ قَوْلِهِ طَلِّقِي نَفْسَك فَقَالَتْ أَنَا طَالِقٌ أَوْ أَنَا أُطَلِّقُ نَفْسِي لَمْ يَقَعْ لِأَنَّهُ وَعْدٌ جَوْهَرَةٌ.\n“Эр: “Ўзингни талоқ қилиб ол” деганда хотин: “Мен талоқ бўлгувчиман” ёки “Ўзимни талоқ қиламан” деса, талоқ тушмайди. Чунки, бу қуруқ ваъдадир” (Раддул муҳтор).\nОТАНГНИ УЙИГА БОРСАНГ ТАЛОҚ ҚИЛИНГАНМАН ДЕЯВЕР\nСавол: Мен қайнота ва қайнонам билан жанжаллашиб қолиб, аёлимга ота-онангни уйига борсанг талоқман деявер дедим. Энди у ота-онасининг уйига борса, талоқ бўладими? Агар гапимдан қайтиб, ота-онасини уйига боришга рухсат берсам талоқ тушадими?\nЖавоб: Сен гапингдан қайтишинг билан аёлинг талоқдан қутилиб қолмайди. Агар у сўзларни айтганингдан кейин аёлинг сени рухсатинг билан ота-онасиникига борса ҳам талоқ тушади.\nوَالطَّلَاقِ وَالْعَتَاقِ وَالنَّسَبِ وَالْوَلَاءِ فَإِنَّهَا لَا تُرَدُّ بِالرَّدِّ.\n“Талоқ, итоқ, насаб ва вало қайтариб олдим дейиш билан қайтмайди” (Раддул муҳтор).\nТАЛОҚНИ ХАМР ИЧИШГА БОҒЛИҚ ҚИЛИШ\nСавол: Бир киши кўп хамр ичаверганидан аёли у билан ажрашмоқчи бўлса, агар эр қайтиб ичсам талоқсан деб айтса, кейин аёлига билдирмай хамр ичса, аёлга талоқ тушадими?\nЖавоб: Эр агар хамр ичсам талоқсан деган сўзи, талоқни ичишга боғлиқ қилиш саналиб, ҳеч кимга билдирмай бир хўплам ичса ҳам талоқ тушаверади.\nСавол: Бир киши аёлига бегона эркаклар билан қўл бериб кўришсанг, Аллоҳга қасам сени талоқ қиламан деса, сўнгра аёли бирор бегона билан қўл бериб кўришса, талоқ тушадими?\nЖавоб: Эрнинг талоқсан ва талоқ қиламан деган сўзи ўртасида катта фарқ бўлиб, агар фалон ишни қилсанг талоқсан дейиши билан шарт топилса талоқ тушади. Талоқ қиламан дегансўзида эса, шарт топилса, талоқ қилса талоқ тушади. Талоқ қилмаса тушмайди. Бу масалада аёл киши бегона билан қўл бериб кўришиши билан талоқ тушмайди. Эрнинг гапи қасам бўлиб, аёли бегона билан кўришганидан кейин уни талоқ қилмаса, қасамини бузган бўлади. Қасамни каффоратини тўлайди.\nوالمنعقدة ما يحلف على أمر في المستقبل أن يفعله أو لا يفعله وإذا حنث في ذلك لزمته الكفارة\n“Бажарилиши керак бўлган қасам келажакда бир ишни қилиш ёки қилмасликка ичилган қасам бўлиб, агар қасамини бузса, унга каффорат лозим бўлади” (Ҳидоя).\nТАЛОҚНИ ТАЪЛИҚ ҚИЛГАНДАН КЕЙИН ҚАЙТИБ ОЛИШ ИХТИЁРИ ЙЎҚ\nСавол: Агар бир киши ғазаби чиққан ҳолда агар сен шу ишни қилсанг ёки шу гапни гапирсанг менинг никоҳимдан чиқасан деса, кейинчалик шу гапини қайтиб олмоқчи бўлса, бўладими ва иккинчидан эр юқоридаги сўзни айтганидан кейин аёл ўша шартни бажариб қўйса талоқ тушадими?\nЖавоб: Биринчидан, талоқни бирор шартга таълиқ қилгандан кейин уни қайтиб олиш ихтиёри мавжуд эмас. Иккинчидан, юқоридаги сен шу ишни қилсанг менинг никоҳимдан чиқасан деган ўринда аёл ўша ишлардан бирортасини қилса талоқи боин тушади. Чунки, никоҳимдан чиқасан деган сўз киноий талоқ ҳисобланади. “Чиқасан” сўзи келажакни ифода қилсада, ваъда эмас.\n Ал-Исоба. Ж. V. – Б. 461.


«АЛЬБИОН» хусусий нотижорат кушимча умимий таьлим муассасиРоссия Федерациясида булган чет эл фукораларига рус тили, Россия Федерациясининг тарихи ва конунчилиги буйича имтихонларга тайёрлаш ва имтихинни топшириш буйича катта хизмат килади.\nБизнинг муассасамиз чет эл тилини буйича таълим беради, шунингдек, рус тилидан чет эл тили таълим беради хисобида.\nТестни утиш учун, Юмиграцион карта, чет эл фукора шахсини тасдиклайдиган хужжат, яъни паспортнинг асли ва рус тилига таржимаси курсатилгандан кейин утилади.\nБизда яхши малакали мутахассислар ишлайди, улар чет эл фукораларига тестга тайёрланиш ва имтихонларни яхши топширишга ёрдам килишади.\nТЕСТНИ, ТЕГИШЛИ ЮКОРИ МАЛАКАЛИ, МАЛАКАСИНИ ОШИРГАН УКИТУВЧИЛАР ТОМОНИДАН АМАЛГА ОШИРИЛАДИ.\nХар тамонли имтихондан кейин, шу тугрида СЕРТИФКАТ бериладики, яъни ушбу фукора рус тилини, Россия тарихини, Россия Федерациясининг асосий конунчилигини билимларини билади ва шунга оид имтихонларни топширган деган маънода.\nХар тамонлама имтихон топшириш учун хамма тегишли шароитлар яратилади (атайлаб тайёрланган хонадонлар).\n«АЛЬБИОН» МАРКАЗИ ТАМОНИДАН ТАКДИМ КИЛИНАЁТГАН СИНОВ ТЕСТИНИ УТКАЗАДИГАН ХОДИМЛАР, РОССИЯ ХАЛКЛАР ДУСТЛИГИ УНИВЕРСИТЕТИДА(РХДУ) КЕРАКЛИ БУЛГАН ПРОГРАММА БУЙИЧА ТАЙЁРЛАНГАН ВА УНГА ОИД БУЛГАН ГУВОХНОМА ОЛИШГАН.\nТестга тайёрланиш ва уни «Альбион» муассасида утиш, Россия Федерациясига бошка давлатлардан келган фукораларга рус тилидан сертификацион имтихонни чет эл фукораси хисобида топшириш имкониятини беради ва ундан ташкари куйидаги рухсатларни ХАР ТАМОНЛАМА ИМТИХОНДАН кейин олиш имкониятини беради:\nРоссия худудида вактинча яшаш рухсати.\nИшга рухсат (Россия Федерацияси конуни буйича, ушбу фактни тасдиклайдиган хужжат патент хисобланади).\nСизни куришдан хурсандмиз!\nМалумотлар учун куйидаги телефонларга кунгирок килинг: +7(800) 500-03-07 (эслатма: бизга киладиган кунгироклар Россия Федерацисининг хамма жойида бепул).\nБизнинг иш жадвалимизни юкорида курсатилган телефон оркали аниклашингиз мумкин.\nБИЗНИНГ МУАССАСИМИЗ ТАМОНИДАН МИГРАНТЛАР УЧУН КУЛЛАНМА ИШЛАБ ЧИКАРИЛГАН.


Тошкентда қўшмачилар ва уларни олиб юрган ҳайдовчилар қўлга тушди — видео\nТошкент шаҳар Ички ишлар бош бошқармаси патруль-пост хизмати ҳамда Миллий гвардия ходимлари томонидан Чилонзор туманида ўтказилган рейд тадбири давомида автомашиналарда юриб, савдолашувчи фоҳиша ва ҳайдовчилар аниқланди. Бу ҳақда «Zo‘r TV» телеканалининг«25-soat» кўрсатувида хабар берилган.\nМаълум бўлишича, рейд тадбири давомида махсус гуруҳга ишора берилиб, қочишга шайланган ҳайдовчи ушлаб қолинган. Машина кўздан кечирилганда тўрт нафар аёл борлиги маълум бўлган. Улардан бирининг қўшмачи эканлиги, қолганлари эса фоҳиша эканлиги аниқланган. Шунингдек, рейдда ҳайдовчи қўшмачи аёллар билан кўчада танишиб қолганини, улар билан 2–3 соат бирга юриши кераклигини ва бунинг учуни 200 минг сўм олишини айтган.\nИчки ишлар бўлимига олиб келинган қўшмачи ва фоҳишалар билан суҳбат ўтказилганда, улардан бири Янгийўл туманидан қатнаб «ишлаш»ини, у ердаги ишларда ойлик камлиги ҳақида гапирган. Яна бири эса Андижондан келиб, шу иш билан шуғулланаётганини айтган.\nШунингдек, қўлга тушган аёллар ҳамда ҳайовчиларга тушунтириш ишлари олиб борилган.\nЮнусободда ижара уйида фоҳишалик билан шуғулланган 4 нафар аёл аниқланди — видео\nАввалроқ Яшнободда жарима қўлланилган спа салони фаолиятини давом эттираётгани аниқлангани ҳақида хабар берилганди.